Xiaomi Mi Mix 2 Dilancarkan Dengan Skrin 6” Dan Snapdragon 835

Generasi kedua peranti dengan skrin hampir penuh dari Xiaomi telah diperkenalkan iaitu Mi Mix 2. Telefon pintar terbaru ini juga dipandankan dengan skrin bersaiz 5.99 inci FullHD+ (2160x1080p) dengan nisbah 18:9 berbanding 17:9 pada model terdahulu. Ini menjadikan ruang dagu di depan Mi Mix 2 lebih rapat 12% bersama sudut bucu yang lebih melengkung.

Bagi memperkasakan peranti ini Xiaomi telah memasukkan cip pemproses Snapdragon 835 bersama RAM sebanyak 6GB atau 8GB. Untuk varian 6GB, ia dimuatkan dengan storan seluas 64GB, 128GB, dan 256GB sementara varian edisi khas 8GB pula memuatkan storan 128GB sahaja – varian edisi khas dilengkapi dengan kerangka badan seramik sepenuhnya.

Mi Mix 2 dilengkapi dengan kamera tunggal 12 Megapiksel Sony IMX386 di belakang, ia juga dikatakan sama seperti yang digunakan pada model Xiaomi Mi 6 yang bercirikan OIS 4-axis (penstabilan imej optikal). Kamera depan yang terletak di bahagian bawah panel pula hadir dengan sensor 5 Megapiksel.

Bagi melengkapkan spesifikasi asas, peranti ini turut membekalkan bateri berkapasiti 3,400mAh Quick Charge 3.0, dimana saiz telah dikecilkan sebanyak 1,000mAh berbanding Mi Mix generasi pertama. Namun, dengan menggunakan set cip yang berkuasa ia dijangka lebih efisyen dan sudah tentu lebih ringan untuk dipegang.

Xiaomi Mi Mix 2 yang dioperasikan oleh MIUI 9 dan Android Nougat didatangkan dengan pilihan warna hitam pada harga RMB3,299 (RM2,126) untuk 6GB+64GB, manakala RMB3,599 (RM2,320) untuk 6GB+128GB, dan RMB3,999 (RM2,577) untuk varian tertinggi 6GB+256GB. Di samping itu, varian edisi khas 8GB+128GB berbadan seramik berwarna putih atau hitam ditawarkan pada harga RMB4,699 (kira-kira RM3,028) sebuah.


Bellus3D Face Camera Pro Sokong Fungsi Swafoto 3D

Sebelum Apple mempopularkan penggunaan Face ID pada iPhone X, teknologi ini sebenarnya lebih awal dibangunkan oleh Bellus3D melalui prototaip Bellus3D Face Camera pada awal tahun 2017 yang lalu. Kini setahun selepas teknologi itu diperkenalkan, Bellus3D nampaknya telah kembali dengan kemunculan versi akhir yang dikenali sebagai Bellus3D Face Camera Pro.

Sebagaimana unit prototaip sebelum ini, sistem kamera kedalaman inframerah pada Bellus3D Face Camera Pro akan diaktifkan untuk mengimbas muka pengguna bagi mendapatkan struktur wajah yang tepat. Kemudian kamera depan yang disokong oleh peranti ini akan digunakan untuk mendapatkan warna yang lebih terperinci. Malah perisian khas juga turut digunakan bagi memastikan butiran kecil seperti liang roma dan juga kedutan pada wajah dapat dihasilkan dengan lebih baik.

Bellus3D Face Camera Pro boleh digunakan dengan sangat mudah melalui sambungan kabel USB Type-C terus ke telefon pintar atau tablet. Melalui sesi demo yang dijalankan, selain menyokong fungsi kamera swafoto 3D, ia juga sebenarnya boleh digunakan sebagai salah satu ciri keselamatan biometrik sama seperti Face ID pada iPhone X.

Sumber: TheVerge


Well Done Samsung! Pakej Pembungkusan Akan Menukar Ke Bahan Mesra Alam

Samsung sebagai pengeluar peranti terkemuka kini melangkah ke depan lagi dengan mengumumkan pakej pembungkusan mereka akan digantikan dengan bahan mesra alam seperti kertas, mulai pertengahan pertama 2019.

Pembungkusan yang disebut bukan sekadar peranti pintar, termasuk juga aksesori keluaran Samsung dan peralatan rumah. Susulan pengumuman ini, bungkusan Samsung akan direka semula supaya lebih selari dengan bahan mesra alam tersebut.

Tindakan sedemikian adalah sangat diperlukan supaya boleh mengurangkan pencemaran alam yang semakin menjadi serius, diharap isu ini juga boleh diutamakan oleh semua orang.


Redmi Note 8 Pro Kini Rasmi Pada harga Bermula Dari RM825 – Hadir Dengan Kamera Sebesar 64MP & NFC!!

Buat peminat peranti dari Redmi, ini ada berita baik buat anda apabila jenama ini baru melancarkan peranti terbaharu yang dikenali sebagai Redmi Note 8 Pro yang bakal dijual pada harga bermula dari RM825.

Peranti ini sangat menakjubkan apabila tampil dengan paparan 6.53″ IPS LCD FHD+ (1080 x 2340 Piksel) dan disertakan dengan Corning Gorilla Glass 5.

Dihadirkan dengan Android 9.0 Pie + MIUI 10 dan dipadankan dengan pemproses yang sangat berkuasa iaitu Mediatek Helio G90T membuatkan ia antara yang berkuasa bagi kelasnya.

Melengkapi spesifikasi dalaman ini dalam aspek memori yang mana ia dihadirkan dengan RAM sebesar 6GB / 8GB dan storan sebesar sehingga 128GB.

Ini yang menjadi kegilaan apabila peranti ini tampil dengan kamera utama 64MP + 8MP + 2MP + 2MP dan kamera hadapan 20MP. Hasil gambar pasti sangat menakjubkan.

Aspek bateri juga tidak mengecewakan apabila hadir dengan 4500mAh dengan pengecasan pantas 18W serta Quick Charge 4.0.

Bagi anda yang minat bermain game, ia turut disertakan dengan MediaTek Hyper Engine dan Game Turbo 2.0 serta sistem penyejukkan.

Pengimbas cap jari pula disertakan di bahagian belakang peranti ini.

Ia juga diersertakan dengan ciri NFC yang memberikan kelebihan buat peranti anda.

Tampil dalam 3 warna iaitu Hijau, Putih dan Kelabu. Ia bakal tersedia dalam 3 varian dan harga seperti berikut:

Artikel Berkaitan:


Samsung Galaxy S20+ & Galaxy Buds Tampil Dengan Edisi BTS Yang Cun Melecun!!

Bagi peminat BTS pasti exited giler apabila Samsung memperkenal Edisi BTS bagu peranti Samsung Galaxy S20+ dan Galaxy Buds+ yang tampil dengan warna ungu dan logo kumpulan tersebut.

Tersedia dalam varian LTE, Galaxy S20+ hadir dengan tema berinsiprasikan BTS. Peranti ini dihadirkan dengan sticker dan kad foto ahli kumpulan ini.

Dalam pada itu, mereka yang membeli Galaxy Buds+, anda boleh layan lagu-lagu BTS dengan sistem audio yang lebih menakjubkan kerana bunyi dari AKG.

Peranti ini tersedia dari 19 Jun sehingga 5 Julai bagi pra-tempahan. Menariknya, anda boleh menerima hadiah percuma seperti berikut:


Kemaskini Android Pie Bagi Peranti Nokia 6 (2017) Kini Tersedia

HMD telah memegang hak dan menghasilkan peranti pintar Nokia. Justeru, tidak hairanlah banyak model baharu yang telah diperkenalkan dan ini termasuklah Nokia 6 (2017).

Pada bulan Julai 2017, Nokia 6(2017) telah menjengah di pasaran Malaysia. Pada ketika itu, ia menggunakan Android 7.1.1 Nougat. Kini setelah hampir 2 tahun, ia bakal menerima kemaskini Android Pie.

Menurut 1 tweet menerusi akaun Juho Sarvikas, peranti ini bakal menerima kemaskini setelah 2 tahun dari tarikh ia diperkenalkan.

Peranti yang dikuasakan oleh Snapdragon 430 dan disertakan sekali dengan memori 3GB dan storan 32GB.Ia turut dihadirkan dengan 16MP bagi kamera belakang dan 8MP bagi kamera hadapan.

Baca juga:


Lybrate – Consult a Doctor

Aplikasi berunsurkan kedoktoran kebanyakannya hanya setakat informasi sahaja, tetapi lain pula dengan aplikasi yang dinamakan Lybrate – Consult a Doctor ini. Aplikasi ini mempunyai lebih daripada 90,000 doktor berdaftar dari seluruh negara untuk membantu anda menjalani kehidupan yang sihat dan bahagia. Pelbagai penyelesaian telah ditawarkan menerusi Lybrate, dan ia mampu menolong anda tanpa melawat ke klinik atau hospital. Di samping itu, berbual dengan doktor atas talian, mencari tips kesihatan yang bernilai, mendapatkan pendapat daripada doktor serta membuat temujanji dengan doktor yang berdekatan anda turut boleh didapati dalam aplikasi berguna ini. Jika anda salah seorang yang amat memerlukan pendapat daripada doktor, apa kata muat turun aplikasi ini, mungkin ia mampu membantu anda!

Muat Turun:

Android
•RM 0
•Bergantung pada peranti
•Bergantung pada peranti

iOS
•RM 0
•41 MB
•iOS 8.0 dan ke atas


Hoist Finance Memilih Platform Perbankan Digital LTI untuk Mencapai Pertumbuhan yang Dipercepat di Eropah

Platform untuk menyokong pertumbuhan dalam segmen Pinjaman Berbayar

MUMBAI, India, 19 Mei 2021 /PRNewswire/ — Hoist Finance AB, sebuah syarikat perkhidmatan kewangan pan Eropah, untuk menyediakan Perbankan Sebagai Perkhidmatan bagi segmen Pinjaman Berbayar melalui Platform Perbankan Digital miliknya.

Platform Perbankan Digital LTI yang dikuasakan oleh Temenos, akan membolehkan Hoist Finance untuk lebih berskala dan pengambilan kelas aset baharu yang lebih pantas di seluruh rantau. Platform ini menyediakan saling kendali, ketangkasan dan keselamatan lebih tinggi yang lancar dengan kos pemilikan yang lebih rendah.

Klaus-Anders Nysteen, Ketua Pegawai Eksekutif Hoist Finance berkata: “Kerjasama strategik dengan LTI ini adalah selaras dengan strategi pertumbuhan kami untuk segmen pinjaman berbayar di Eropah. Ia akan membantu kami mengukuhkan kedudukan Hoist sebagai peneraju dalam segmen ini melalui strategi yang mengutamakan digital. LTI telah menjadi rakan kongsi strategik Hoist sejak tahun 2019 serta telah menyokong pelbagai inisiatif transformasi yang merangkumi transformasi tempat kerja, infrastruktur dan penghijrahan ke awan. Penyertaan platform perbankan digital LTI merupakan pelanjutan semula jadi bagi perkongsian strategik kami.”

Dengan keupayaannya yang komprehensif, Platform Perbankan Digital LTI menyediakan penyepaduan lengkap dengan Temenos Transact, Temenos Infinity, Temenos Payments dan Temenos Financial Crime Mitigation serta penyelesaian Teknologi Kewangan seperti pelaporan kawal selia, pengesahan, penyelesaian KYC, perkhidmatan kad dan penyelesaian pembayaran yang tersedia di Temenos Marketplace.

Sanjay Jalona, Ketua Pegawai Eksekutif & Pengarah Urusan LTI berkata “Platform perbankan digital LTI menggabungkan kepakaran fungsi dan teknologi kami untuk memodenkan operasi tanpa pendahuluan pelaburan atau kos lesen yang besar. Model berasaskan penggunaan yang ditawarkan oleh platform ini akan membolehkan pihak bank kekal berdaya saing tanpa perlu risau tentang kitaran teknologi. Kami berbangga dengan kerjasama ini dengan Hoist dan berharap dapat merealisasikan pengembangan mereka di seluruh Eropah.”

Platform Perbankan Digital LTI akan beroperasi dengan lancar di seluruh aplikasi dan infrastruktur Hoist yang sedia ada melalui antara muka yang didorong oleh API untuk berhubung dengan sistem pihak ketiga.

Julia Ehrhardt, Ketua Pegawai Perbankan Runcit dan Pembangunan Perniagaan Hoist Finance berkata: “Platform perbankan digital LTI yang canggih akan memudahkan Hoist mencapai objektif strategiknya bagi meningkatkan bahagian pasarannya dalam segmen perbankan runcit yang dianggarkan akan meningkat daripada 700 juta SEK pada masa ini kepada 4 bilion SEK menjelang tahun 2023. Platform LTI boleh diskalakan sepenuhnya dan menyediakan Hoist dengan ketangkasan untuk memperluas penawaran pinjaman berbayar dan deposit ke dalam semua pasaran kami.”

Dengan kehadiran di seluruh Sweden, Denmark, Norway dan Finland, LTI merupakan salah sebuah syarikat penyedia penyelesaian digital dan perundingan IT yang terkemuka di wilayah Nordic. Satu kajian terbaru oleh Whitelane Research dan PA mengiktiraf syarikat ini sebagai antara yang berprestasi terbaik di wilayah Nordic dan mendapat #1 dalam kepuasan pelanggan di Sweden. Syarikat ini mengambil kira bank dan institusi kewangan terkemuka dalam kalangan pelanggannya di rantau ini.

Tentang LTI

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 33,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Berhubung dengan LTI :

Sila baca lebih lanjut :

Logo: https://ering.com.my/wp-content/uploads/2021/05/hoist-finance-memilih-platform-perbankan-digital-lti-untuk-mencapai-pertumbuhan-yang-dipercepat-di-eropah.jpg

Keywords:  Banking/Financial Service Computer/Electronics Feature News Releases Financial Technology

Source: PRNEWSWIRE


Hanya Pada 18 Jun! Nikmati Diskaun, Promosi & Hadiah Percuma Bernilai Sehingga RM189 Di HUAWEI Carnival 2021!

ome satu, datang semua! Sudah tiba masanya untuk duduk dan meraikan – Karnival Huawei 2021 di sini sekali lagi! Sambutan sekali setahun ini kembali kepada pengguna Malaysia dengan pelbagai produk Huawei yang berkualiti tinggi dan canggih yang dilengkapi dengan diskaun yang menakjubkan dan Freebies!

Dari 18 hingga 30 Jun 2021 – Ya, masa yang terhad sahaja! – Pengguna boleh menuju ke Huawei Store Online dan berdiri untuk menerima Freebies yang menakjubkan sehingga RM189 dengan setiap pembelian Siri MateBook Huawei, Siri Huawei Matepad, Siri Freebuds Huawei serta Siri Watch Huawei dan banyak lagi!

One Day promo!Pada 18 Jun, untuk satu hari dan satu hari sahaja (ya, anda membaca yang betul!), Produk terpilih Huawei akan dijual di seluruh kedai Huawei dalam talian! Lihat senarai di bawah untuk mengetahui produk mana yang dipilih untuk promosi yang menakjubkan ini!

Beli 1 produk Huawei untuk mendapatkan 1 hadiah premium

Sehingga sementara stok terakhir, pengguna boleh berpeluang untuk menerima Freebies yang menakjubkan dengan pembelian produk terpilih bernilai sehingga RM189!

Baucar untuk dimenangi!

Untuk semua pengguna merebut di luar sana, di sini adalah sesuatu yang sedikit untuk menarik perhatian anda. Dengan setiap pembelian produk HUAWEI, pengguna boleh berpeluang untuk menerima sehingga RM20 grab baucar!


HUAWEI Terus Mengacah Kehebatan Kamera Siri HUAWEI P30 – Keupayaan Fungsi ‘Super Zoom’

HUAWEI nampaknya penuh dengan kejutan. Menjelang pelancaran, HUAWEI telah pun mengeluarkan beberapa poster penggoda baru yang menunjukkan betapa hebatnya fungsi kamera ‘Super Zoom’ pada siri Huawei P30 – menjanjikan keupayaan penggambaran terbaik.

Memetik poster tersebar, ia jelas menunjukkan keupayaan zoom yang sangat tajam dan juga dilengkapi prestasi pengcahayaan rendah yang lebih baik berbanding sebelumnya. Pun begitu, setakat ini hanya versi P30 Pro sahaja yang disahkan bakal dengan sistem zoom periskop.

Pada masa sama, HUAWEI turut mula mengeluarkan video penggoda untuk siri tersebut. Apa agaknya kejutan yang bakal di bawa oleh HUAWEI untuk kali ini? Sama-sama kita tunggu 26 Mac ini dan kekal bersama eRing untuk lebih info terkini!

[SUMBER]


Komputer Riba Dan VR Dari Xiaomi, Menghangatkan Persaingan Dunia Teknologi

Sebut sahaja perkakasan teknologi yang ada ketika ini, pasti semuanya sudah dihasilkan oleh Xiaomi, dari produk keselamatan, perkakasan rumah, dron, basikal pintar, peranti kecergasan dan bermacam-macam lagi. Bukan sahaja Xiaomi mampu menghasilkan perkakasan tersebut, malah mereka menghasilkan produk tersebut dengan amat baik sekali dan dijual pula pada harga yang mesra ekonomi.

Kini terdapat ura-ura baru bahawa Xiaomi akan menghasilkan komputer riba. Satu imej tertiris menunjukkan sebuah komputer yang mempunyai reka bentuk mirip MacBook, namun ia dikatakan prototaip kepada model komputer riba Xiaomi yang sedang dalam rancangan. Selain itu satu imej grafik menunjukkan peranti paparan VR yang akan dikeluarkan Xiaomi. Masih tiada apa-apa kesahihan daripada pihak Xiaomi berkenaan kedua-dua imej tersebut.


SOCAR “Car Sharing Wednesday” Tawar Diskaun Hingga 40% – Bermula Sekarang ~ 7 Ogos 2019!

Hai semua! Pernah dengar pasal aplikasi SOCAR?? Alahh, aplikasi perkhidmatan sewa kereta digital yang popular tu! Haaa, tahukah anda bahawa SOCAR kini ada promosi terbaru? Eh, apa dia?

SOCAR kini menawarkan promosi menarik, “Car Sharing Wednesday” di mana anda boleh menikmati diskaun sehingga 40% untuk tempahan kereta pada setiap rabu – dengan syarat minimum 5 jam setiap tempahan. Promosi hanya sah untuk tempahan dibuat pada hari Rabu dan boleh digunapakai untuk semua model SOCAR kecuali Mazda CX-5, Honda CR-V, VW Passat, MINI Cooper dan BMW330e.

Bagi yang berminat, promosi bermula HARI INI – 7 Ogos 2019 dan anda perlu menggunakan kod promosi SHARE40 sebelum membuat tempahan bagi menikmati promosi ini. Jika anda belum pernah mencuba SOCAR, apa kata cuba untuk kali ini! Muat turun aplikasi SOCAR secara percuma menerusi :


Samsung Mungkin Akan Bekerjasama Dengan Google Dalam Pembangunan UI

Samsung merupakan pengeluar terbesar peranti platform Android dan ini bermakna TouchWiz merupakan paparan antaramuka yang banyak digunakan di pasaran sekarang. Namun begitu Samsung menghadapi pelbagai masalah dengan paparan antaramuka ini kerana ianya dilaporkan mempunyai masalah memori dan kebanyakan pengguna lebih gemarkan UI yang tidak dipenuhi aplikasi sampingan. Oleh itu terdapat beberapa desas desus yang Samsung akan bekerjasama dengan Google dalam menambah baik TouchWiz, dan ini merupakan situasi yang menguntungkan kedua-dua pihak kerana reputasi Samsung dalam paparan antaramuka akan dapat dibaiki, manakala Google dapat mengurangkan kadar imigrasi pengguna Android ke platform lain.


Grand Theft Auto V & Grand Theft Auto Online Bakal Dilancarkan Di PS5 & Xbox Series  Pada 11 November Ini!!

Ada satu berita baik buat pengguna PS5 apabila Rockstar Games telah mengumumkan bahawa Grand Theft Auto V dan Grand Theft Auto Online bakal tiba bagi platform PlayStation 5 dan Xbox pada 11 November ini.

Menariknya, beberapa penambahbaikkan bagi permainan ini turut dilakukan bagi kedua-dua platform ini antaranya adalah Grafik dan kawalan.

Jadi, sama-sama kita nantikan ketika ia dilancarkan kelak!!


ZTE lancarkan telefon pintar 5G pertama di dunia dengan kamera bawah paparan pada 1 September 2020

SHENZHEN, China, 18 Ogos 2020 /PRNewswire/ — ZTE Corporation (0763.HK/000063,SZ), penyedia utama antarabangsa bagi teknologi telekomunikasi, perusahaan dan pengguna teknologi untuk internet mudah alih, hari ini mengumumkan bahawa ia akan melancarkan ZTE Axon 20 5G di China pada 1 September 2020. Peranti ini akan menjadi telefon pintar 5G pertama yang dihasilkan secara besar-besaran di dunia yang menampilkan kamera bawah paparan, menandakan satu lagi kejayaan penerokaan ZTE dalam telefon pintar paparan penuh yang sebenar.

Bertujuan untuk terus memberi pengguna pengalaman pengguna yang unggul, ZTE komited untuk mempercepat pembangunan teknologi inovatif. ZTE telah mencapai banyak kejayaan dalam bidang paparan telefon pintar, termasuk melancarkan paparan sensitif tekanan pertama di dunia, telefon pintar paparan 3D dengan mata kasar pertama di dunia, serta telefon pintar skrin dua lipat pertama di dunia.

Pada tahun 2019, ZTE memimpin pelancaran telefon pintar 5G komersial pertama, ZTE Axon 10 Pro 5G, di China, negara-negara Nordik dan Timur Tengah. Peranti ini mempunyai paparan lengkung yang unik dan ringkas menggunakan teknologi pembungkusan Oncell-Metal Mesh dan COP yang canggih.

Semua penggiat industri utama telah menggunakan telefon pintar kamera bawah paparan. Pengguna juga telah menyaksikan evolusi bentuk paparan telefon pintar daripada paparan takuk, paparan takuk titis air, telefon pintar kamera swafoto pop timbul, hinggalah kepada paparan lubang tebuk.

Dengan melancarkan telefon pintar 5G pertama di dunia dengan kamera di bawah paparan, ZTE akan terus mempromosikan pembangunan teknologi paparan dalam industri telefon pintar, dan oleh yang demikian membawakan pengalaman revolusi kepada semua pengguna.

ZTE ialah penyedia sistem telekomunikasi canggih, peranti mudah alih dan penyelesaian teknologi perusahaan kepada pengguna, pengendali, syarikat dan pelanggan sektor awam. Syarikat ini komitmed untuk menyediakan pelanggan dengan inovasi hujung ke hujung yang bersepadu untuk memberikan kecemerlangan dan nilai ketika sektor telekomunikasi dan teknologi maklumat bergabung. Disenaraikan di bursa saham Hong Kong dan Shenzhen (kod saham saham H: 0763. Kod saham saham HK / A: 000063.SZ), ZTE menjual produk dan perkhidmatannya di lebih 160 negara.

Hubungan Media:

Margaret MaZTE CorporationTel: +86 755 26775189Emel: ma.gaili@zte.com.cn

Foto – https://photos.prnasia.com/prnh/20200817/2886891-1?lang=0

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment New products/services

Source: PRNEWSWIRE


OPPO Dianugerahkan Dua Pengiktirafan Istimewa Dari Media Antarabangsa

Baru-baru ini OPPO dianugerahkan dua kepujian dari International Data Group (IDG) pada satu majlis istimewa sebagai sebahagian daripada CES, Las Vegas.

Pengarah Urusan IDG Ventures, Patrick Kenealy, menyampaikan anugerah Global Top Smart Phones Brand dan Global Top Smart Connected Devices Brand bagi tahun 2016-2017. Menurut Kenealy, anugerah tersebut dihadiakan kepada OPPO atas usaha syarikat berkenaan sepanjang tahun lalu dalam memacu perkembangan teknologi dan komitemen mereka untuk sentiasa berinovasi.

Luma Lu, Pengarah Teknologi OPPO pula berkata mereka sungguh berbesar hati kerana usaha mereka diiktiraf pihak antarabangsa dan mereka akan mengekalkan komitmen mereka untuk memberikan yang terbaik kepada pengguna teknologi pada tahun ini.


Skor DxOMark Mencapai 113 – Samsung Galaxy Note 10+ 5G Menjadi Peranti Terbaik Di Pasaran!

Topik hangat dalam 2 minggu ini tidak terkecuali dari pelancaran siri Samsung Galaxy Note, dan kini ujian penanda aras prestasi kamera terkenal DxOMark telah mengumumkan skor bagi Galaxy Note 10+ 5G.

Kedudukan pertama dengan skor 112 oleh HUAWEI P30 Pro kini telah “dirampas” oleh Galaxy Note 10+ 5G dengan skor 113, menjadi peranti terbaik di pasaran buat masa kini.

Bagi bahagian kamera swafoto, Galaxy Note 10+ 5G mencapai skor 99 dan berjaya mendahului ASUS ZenFone 6 yang sebelum ini berada di tangga pertama dengan skor 98. Menurut DxOMark, Note 10+ 5G berjaya mendapat skor 118 bagi kemampuan kamera dan skor 101 untuk rakaman video.


Samsung Galaxy Note 10 Tersedia Dalam 2 Saiz 4 Versi?!

Penampilan siri Samsung Galaxy S10 tidak lama sahaja di pasaran Malaysia, dipercayai ramai peminat siri Note sedang menunggu ketibaan peranti flagship ini yang dikhabarkan akan rasmi pada Ogos atau September nanti.

Laman sesawang sudah pun tersebar dengan pelbagai berita mengenai Galaxy Note 10, yang terkini adalah peranti ini mungkin akan hadir dalam 2 saiz skrin iaitu 6.28 inci dan 6.75 inci dan dijangka terdapat empat versi untuk dipilih.

Dua pilihan skrin terdapat dalam versi LTE yang masing-masing menyokong tri-kamera dan quad-kamera, manakala satu lagi versi adalah 5G yang mempunyai spesifikasi yang lebih kurang. Versi akhir sekali adalah Galaxy Note 10e yang dikhabarkan hadir dengan skrin 6.4 inci.

Setakat ini masih banyak lagi maklumat yang belum dikenalpasti lagi, adakah ura-ura sebelum ini menjadi benar kita tunggu Ogos atau September nanti. Sebelum itu, boleh ikuti laporan kami mengenai perasmian Samsung Galaxy A Series Unpacked 2019 pada esok (10 April, 8pm) ya.

[ SUMBER ]


Digi Menutup Tirai Clash Royale: The Crown Wars 2016

Tan Chin En dari Universiti Teknologi MARA muncul sebagai juara dalam pertandingan anjuran Digi, Clash Royale: The Crown Wars 2016 lantas membawa pulang wang tunai RM 6,000. Pertandingan Clash Royale tersebut merupakan yang pertama sekali dianjurkan di negara ini dan menemukan 26 peserta dari 18 universiti seluruh negara dalam merebut hadiah keseluruhan bernilai RM 10,000.

Sebelum menjadi 26 peserta fasa akhir, para pemain perlu bertanding dahulu di dalam pusingan yang dianjurkan di universiti masing-masing bagi melayakkan diri mereka ke peringkat seterusnya. Digi menganjurkan program seumpama ini bagi memastikan mereka kekal dekat dengan pengguna, dan acara yang menyeronokkan adalah medium perhubungan terbaik untuk mendekati pengguna mereka.

Berada di sebelah kanan Tan Chin En adalah Yong Chiang Pin (tempat ke-2) yang membawa pulang RM 3,000 dan Shahrul Hisham (tempat ke-3) yang dihadiahkan RM 1,000. Diharapkan Digi akan meluaskan lagi skop penyertaan pertandingan seumpama ini pada masa hadapan.


Senarai & Jadual Penerimaan Kemas Kini EMUI 9.1 Untuk Peranti HUAWEI

HUAWEI kini berkongsi senarai dan jadual ketersediaan penerimaan kemas kini EMUI 9.1 untuk peranti mereka. EMUI 9.1 merupakan sistem operasi versi baru yang dilengkapi pelbagai ciri menarik untuk pengalaman lebih baik.

Antaranya seperti GPU Turbo 3.0, sistem fail EROFS mempunyai peningkatan purata bacaan sebanyak 20% dan banyak lagi. Tidak ketinggalan, EMUI 9.1 turut menambah fungsi ‘Moon Mode’ – fungsi di mana membolehkan menangkap gambar bulan dengan lebih cantik. Terdapat juga, fungsi “incoming call video show” – pengguna boleh menetapkan video ringtone bagi setiap kenalan mereka.

Buat masa ini, terdapat sebanyak 19 buah model yang tersenarai. Berikut adalah maklumat penuh mengenai jenis model dan ketersediaan kemas kini :

[SUMBER]


Jika iPhone X Cukup Mahal, Legend Ada Lebih Mahal Daripada Itu

Pada September lalu, Apple telah memperkenalkan iPhone X kepada umum. Ianya masih lagi belum boleh didapati dan dijangka penghujung tahun ini ia akan diguna pakai oleh pengguna AS dan negara-negara gelombang pertama sebagai contoh Singapura.

Jika harga iPhone X cukup mahal bagi anda, Legend ada yang lebih mahal daripada itu. Syarikat berjenama mewah ini menyediakan telefon pintar eksklusif buat golongan kaya raya. Baru-baru ini di laman sesawang mereka memaparkan edisi The Collection. Ia menampilkan iPhone X dalam beberapa variasi seperti Fusion, Corium, Lu, Classique, Momentum, dan Aurum.

Setiap varian ini memiliki kemasan yang sangat eksklusif dengan balutan kulit eksotik, berlian putih, berlian merah, emas 24k, emas padu 18k, dan ibu mutiara hitam. Bagi mereka yang inginkan iPhone X mewah dan sporty, Fusion pula dihiasi kepingan perak, platinum dan gentian karbon bersama earpod disaluti emas tulen.

Difahamkan, peranti iPhone X The Collection boleh dibeli dengan harga bermula €2,950 (lebih kurang RM14,724) sebuah. Setiap varian akan hadir dengan memori 256GB dan didatangkan bersama sarung kulit, kotak pembelian mewah di samping earpod emas 24k.


Jualan Rasmi iPhone Terbaharu & Apple Watch Series 4 Bermula Hari Ini

Umum mengetahui hari ini merupakan jualan rasmi bagi iPhone terbaharu dan juga Apple Watch Series 4 di Malaysia, selepas ianya dibuka untuk sesi tempahan pada 16 Oktober yang lepas.

Pembelian iPhone Xs, Xs Max dan XR kini sudah boleh dibuat secara atas talian melalui laman rasmi Apple Malaysia, platform e-dagang seperti Lazada atau Shopee dan juga kedai pengedar rasmi produk seperti Machines atau Switch.

Selain itu, kepada pelanggan yang telah membuat pra-tempah melalui iTworld boleh mengambil peranti mereka seawal pukul 9 pagi tadi. 10 pelanggan pertama yang beratur di iTworld The Starling, Petaling Jaya akan pendapat pengecasan pantas tanpa wayar secara percuma. Manakala pelanggan ke-11 sehinga 50 pula akan mendapat hadiah menerusi cabutan bertuah.

Ada berita baik juga buat pelanggan Citibank, di mana mereka boleh membeli iPhone terbaharu dan Apple Watch Series 4 secara ansuran sehingga 36 bulan.

Selain telefon pintar dan jam tangan Apple, iTworld turut menjual aksesori seperti sarung dan skrin pelindung dengan tawaran harga yang berpatutan. Jadi tunggu apa lagi, cepat ke iTworld sekarang!

Harga iPhone Xs Max :

Harga iPhone Xs :

Harga iPhone XR :

Apple Watch Series 4 :


Nikmati Diskaun Sehingga 83% Di Acer Day 2020 Bermula 2 Ogos Ini!!

Buat julung kalinya sambutan Acer Day 2020 dilakukan secara atas talian. Tapi itu tidak menghalang daripada memberikan tawaran yang menarik kepada pengguna. Bermula dari 2 hingga 4 Ogos, Acara ini menyaksikan 83% promosi hebat dan RM200 baucar Shopee menanti anda.

Acara yang bakal berlangsung menerusi Facebook Alep pada jam 3 petang, 2 Ogos ini bakal menyajikan kepada anda persembahan daripada linora, Pong Pong, dan Cikidot. Hadiah yang bakal dimenangi adalah bernilai lebih daripada  RM22000 termasuklah Predator Helios 300 (PH315-52-59CY) dan Predator Triton 700 (PT715-51-74MY).

Berikut adalah acara Acer Day 2020:

Versi baharu Predator Helios 300 akan dijual secara rasmi pada 2 Ogos. Harga jualan adalah RM4599 (i5-H) dan RM5199 (i7-H). Diskaun sebanyak RM100 akan diberikan berserta hadiah percuma bernulai sehingga RM626.

Bagi veriso baharu Predator Helios 700, ia akan dijual pada harga RM12999 (i7-H, RTX2070) and RM17999 (i9-H, RTX2080). Pengguna  yang melakukan pra-tempahan bakal mendapat hadiah percuma bernilai sehingga RM2767 termasuklah Predator RGB Mousepad / Redmi TV Soundbar dan Predator gaming chair serta Predator gaming backpack.


U Mobile Tawar 15GB Data Internet Sepanjang Tahun Untuk Pelan Pascabayar HERO P70

Berikutan permintaan yang sangat popular, U Mobile Sdn Bhd telah melanjutkan promosi 15GB data Internet untuk pelan pascabayar HERO P70 sehingga 31 Disember 2016 ini. Oleh yang demikian, pelanggan pelan HERO P70 ini hanya perlu membayar komitment bulanan dengan kadar yang sama iaitu RM70 untuk menikmati pakej menarik seperti 15GB data Internet berkelajuan tinggi dan panggilan suara tanpa had ke semua rangkaian pada bila-bila masa tanpa sebarang sekatan. Lanjutan promosi ini tersedia untuk dinikmati oleh pelanggan baru dan sedia ada pelan HERO P70.


Doogee Y300 Dilancarkan Untuk Pasaran Tempatan Dengan Harga RM599

Doogee Malaysia telah melancarkan telefon pintar kelas pertengahan terbaru keluarannya untuk pasaran Malaysia yang dipercayai mampu menarik perhatian pengguna dengan rekaan luarannya yang bergaya. Doogee Y300 yang merupakan pengganti kepada model Y200 yang telah diperkenalkan di Malaysia pada Mac 2016 yang lalu bagi mewakili siri Doogee Youth.

Kombinasi permukaan kaca 2.5D daripada Corning Gorilla Glass pada panel depan dan belakang dengan kerangka aluminium pada Doogee Y300 berjaya menyerlahkan gaya yang sangat menarik dan premium. Malah ia juga tampil dengan kerangka slim berukuran hanya 6.7mm dengan berat 145g. Doogee Y300 yang menyokong paparan skrin IPS berukuran 5.0 inci beresolusi 720×1280 piksel berupaya menawarkan kontras yang baik, warna yang menonjol serta sudut pandangan yang terbaik.

Bagi memastikan kelancaran pengoperasian, Doogee Y300 telah dikuasakan oleh cip pemproses Quad Core berkeupayaan 64-bit daripada MediaTek MT6735 berkelajuan 1.3GHz dengan cip grafik Mali-T720. Ruang storan yang tidak mencukupi tidak menjadi isu pada Doogee Y300 kerana ia telah dilengkapi dengan memori dalaman mencecah sehingga 32GB dengan slot memori tambahan microSD yang berupaya menyokong sehingga 32GB lagi.

Kelancaran pengoperasian juga tidak mengecewakan dengan kapasiti RAM sebesar 2GB. Manakala aspek penggambaran pula menampilkan lensa 13 Megapiksel daripada Sony IMX219 dengan lensa depan beresolusi 5 Megapiksel. Spesifikasi lain yang disokong termasuklah bateri berkapasiti 2200mAh, dioperasikan dengan Android 6.0 Marshmallow, dua slot kad SIM dengan sokongan rangkaian 4G LTE, dan hadir dalam tiga warna pilihan iaitu Black, White dan juga Gold.

Harga jualan Doogee Y300 adalah RM599.


Facebook Dan E! Akan Berkolaborasi Dalam Rancangan Bual Bicara Live

Facebook telah berjaya dalam memperluaskan lagi servis yang ditawarkan melalui platform rangkaian sosial mereka. Berita terbaru adalah mereka telah menjalinkan kerjasama dengan pembekal kandungan hiburan E! yang bernaung di bawah NBC Universal. Dengan kerjasama tersebut, pengguna Facebook boleh menikmati siaran langsung rancangan temu bual yang akan disiarkan pada setiap hari.

Langkah tersebut jelas menunjukkan hala tuju Facebook pada masa hadapan. Berkemungkinan besar selepas ini kita tidak akan bergantung kepada siaran televisyen untuk menikmati kandungan hiburan, sebaliknya menggunakan media sosial untuk menonton rancangan kegemaran. Tren pada masa kini juga telah menunjukkan yang kita semakin berganjak dari televisyen dan lebih banyak menghadam kandungan digital melalui smartphone, tablet dan komputer.


Apple Kembalikan Wang Pemilik iPhone X Ini Kerana Masalah FaceID

Apple telah memaklumkan bahawa teknologi FaceID adalah fungsi keselamatan yang paling selamat digunakan pada telefon pintar setakat ini. Namun, sebaliknya berlaku kepada seorang wanita apabila iPhone X miliknya tidak berfungsi seperti yang diharapkan.

Ini kerana FaceID yang digunakan telah dapat dibuka menggunakan wajah rakan di tempat kerjanya. Sejurus menyedari iPhone X miliknya menghadapi masalah, wanita tersebut segera menelefon pihak Apple lalu mengajukan aduan, malangnya aduannya telah ditolak dan tidak dipercayai oleh kakitangan berkenaan.

Oleh kerana tidak berpuas hati, wanita malang ini terus ke stor Apple yang berdekatan lalu menunjukkan sendiri bagaimana rakannya mampu membuka FaceID pada iPhone X miliknya. Selepas meneliti, kakitangan Apple telah telah memberitahu bahawa kamera dan sensor pada iPhone X tersebut mengalami masalah dan menukarnya kepada unit yang baru.

Sekali lagi wanita ini menerima nasib yang malang kerana unit yang kedua turut mengalami masalah yang sama. Oleh itu, stor berkenaan mengambil keputusan untuk memulangkan wang kepada wanita tersebut.

Setakat ini, Apple tidak mengulas lanjut mengenai isu ini.

Sumber


Leagoo M9 Peranti Bajet Pertama Di Dunia Dengan Empat Kamera Dan Paparan 18:9

Leagoo sebuah jenama yang berpengkalan di China secara senyap-senyap telah melancarkan Leagoo M9 di halaman rasminya. Seperti yang sedia maklum peranti yang dikeluarkan oleh Leagoo tidaklah semahal dan masih menawarkan harga jimat poket.

Jadi dengan Leagoo M9, ianya sebuah telefon pintar yang hadir dengan skrin 18:9 hampir penuh bersaiz 5.5” IPS. Walaupun sebuah telefon bajet, ia dibekalkan empat kamera, dua sensor 5MP + 2MP di depan bersama flash dan 8MP + 2MP dwi flash di belakang.

Tidak kurang dari itu, bateri yang menggunakan teknologi LG adalah sebesar 2,850mAh mampu bertahan sehingga 7 hari waktu menunggu. Pemproses dalaman dikuasakan cip MediaTek MTK6580 serta RAM 2GB dan storan seluas 16GB.

Leagoo M9 dilengkapi sistem operasi Android 7.0 Nougat di samping antaramuka Leagoo OS 3.0. Peranti ini dikemaskan dengan warna hitam, emas, dan biru dengan pengimbas cap jari pantas pada harga $79.90 (RM326).

Jika ia memasuki pasaran Malaysia kelak, sudah pasti ia adalah sebuah peranti dengan paparan hampir penuh pada harga rendah.

Sumber


Honkai Impact 3 Kini Tersedia Di HUAWEI AppGallery!!!

Berita baik buat kaki game di Malaysia!!! Permainan yang menjadi kegilaan pada ketika ini, Honkai Impact 3 kini tersedia untuk dimuat turun di HUAWEI AppGallery bagi semua pengguna peranti HUAWEI dan HONOR.

HUAWEI AppGallery berkerjasama dengan miHoYo yang merupakan pemaju permainan Cina telah menyertakan Honkai Impact 3. Permainan ini merupakan permainan aksi yang kian mendapat tempat yang mana ia disertakan dengan grafik yang sangat baik. Permainan ini telah menarik ramai pemain dari seluruh dunia sehingga mencatatkan 10 juta muat turun.

Dengan kerjasama ini dilihat dapat menarik lebih ramai peminat bagi permainan Honkai Impact 3. HUAWEI turut merancang melebarkan servis permainan ini kepada pemain Asia Pasifik.

Bagi meraikan pelancaran ini, HUAWEI dan miHoYo akan memberikan kepada pemain hadiah istimewa. Kesemua peminat Honkai Impact 3 boleh menebus Honkai Impact Gift Pack dari HUAWEI AppGallery Gift Center.

Bagi mendapatkan maklumat lanjut, anda bolehlah melayari laman sesawang HUAWEI . Anda juga boleh melawat Facebook rasmi group peminat HUAWEI Mobile Servises dengan klik di sini.


Real?! Rupa Sebenar HUAWEI P40 Pro Terdedah?!

Masuk ke tahun baru 2020, dunia peranti mudah alih tetap meriah dengan pelbagai pendedahan bagi peranti flagship antaranya siri HUAWEI P40, Samsung Galaxy S20 dan iPhone 12.

Terkini laman sesawang terdedah dengan gambar peranti yang dikatakan adalah rupa sebenar P40 Pro, yang mana ia hadir dengan rekaan hadapan berupa Samsung Galaxy S10 dan panel belakang berupa Galaxy S20.

Walaupun P40 Pro dalam gambar ini telah ditutup dengan sarung pelindung, namun berdasarkan rekaan sarung pelindung tersebut ia sepadan dengan gambar tertiris sebelum ini iaitu siri baharu ini menggunakan rekaan persegi panjang bagi kamera utama.

Siri HUAWEI P40 akan dilancarkan di Paris pada Mac 2020, adakah ia tetap menjadi pilihan rakyat Malaysia apabila rasmi dengan tanpa sokongan apikasi Google?


MWC 2020: Ada Kejutan Lagi Ke? realme TV Bakal Muncul Di Persidangan MWC 2020?

Kejutan demi kejutan! realme ada kejutan lagi ke? realme nampaknya dalam persediaan melancarkan televisyen pintar keluaran mereka – sekaligus memperluaskan lagi portfolio produknya. Lebih mengujakan, televisyen pintar dikatakan bakal muncul di Persidangan Mobile World Congress (MWC) 2020 yang berlangsung di Barcelona tidak lama lagi.

Pun begitu, ramai yang menjangkakan ia tidak akan diperkenalkan secara rasmi sebaliknya, mungkin sebuah pengumuman mengenai ciri – ciri menarik dan pelancarannya. Dengan kemunculan televisyen pintar ini, nampaknya realme kini terus melangkah setapak ke hadapan dan bersedia berhadapan persaingan dengan jenama lain seperti Samsung , LG dan sebagainya.

Tidak ketinggalan, realme juga dikatakan bakal muncul dengan gelang pintar dan CEO Realme Madhav Sheth mengesahkan ia akan diperkenalkan pada bulan ini. So, stay tuned gais! Kekal bersama eRing untuk lebih info terkini!

Artikel Berkaitan :


Kerjasama Digi & Cisco Tawar Penyelesaian Keselamatan Siber Berasaskan Cloud Yang Pertama Dalam Industri Kepada Perusahaan Kecil & Sederhana (PKS)

Digi Telecommunications Sdn Bhd (Digi) telah membangunkan penyelesaian keselamatan siber berasaskan awan (cloud), Cisco Umbrella, khusus buat pelanggan mikro serta Perusahaan Kecil dan Sederhana (PKS) yang menyediakan perlindungan penting bagi membolehkan syarikat untuk berhubung dengan selamat menerusi rangkaian Digi.

Menerusi kerjasama dengan firma keselamatan siber antarabangsa, Cisco, Digi mendahului dalam membantu PKS melindungi perniagaan mereka dengan keselamatan berasaskan Sistem Nama Domain (DNS-layer protection). Cisco Umbrella melindungi pengguna dengan menghalang permintaan kepada perisian jahat seperti `malware’, `ransomware’, `phishing’, `botnets’ dan sebagainya sebelum rangkaian sempat diaktifkan, sekali gus menyekat ancaman siber itu secara berkesan sebelum sempat menembusi rangkaian.

Disebabkan ia merupakan teknologi awan (cloud) yang tidak memerlukan pemasangan rumit pada peranti, maka syarikat perniagaan boleh melindungi kesemua peranti seperti komputer riba, komputer meja dan peranti pintar – selagi mereka terhubung dengan rangkaian internet Digi.

Ketika ini, Digi telah memperkenalkan penyelesaian itu kepada kira-kira 30,000 pengguna fasa perintis dan akan terus memastikan lebih ramai dapat menggunakannya secara berperingkat.Penyelesaian keselamatan berkualiti tinggi ini ditawarkan pada harga RM3 sebulan. Pelanggan boleh memilih untuk menamatkan langganan pada bila-bila masa dengan menghubungi pusat panggilan Digi Business di 016-299 8888 atau e-mel bsc@digi.com.my.


Dapatkan CashBack RM4 Semasa Anda Mengisi Mintak & Berbelanja di Caltex dan 7-Eleven!!

Rangkaian kedai serbaneka terbesar di seluruh negara, 7-Eleven Malaysia baru-baru ini bekerjasama dengan Touch ‘n Go dan Caltex  untuk melancarkan kempen kombo cashback dari sekarang hingga 31 Ogos 2021, di mana pelanggan diberi pulangan tunai yang besar setelah memenuhi keperluan yang ditetapkan.

Untuk menikmati hadiah menarik yang ditawarkan oleh kempen ini, para peserta hanya perlu mengikuti dua kaedah yang mudah langkah-langkah. Pertama, pam petrol bernilai minimum RM30 di stesen Caltex yang mengambil bahagian menggunakan Touch ‘n Kaedah pembayaran Go eWallet. Seterusnya, belanjakan minimum RM15 di kedai 7-Eleven yang dilampirkan ke stesen Caltex pada hari yang sama menggunakan Touch ‘n Go eWallet sekali lagi. Dalam masa tiga hari bekerja, RM 4 wang tunai kemudian akan dikreditkan ke Touch ‘n Go eWallet peserta – semudah itu!

Bagi mendapatkan maklumat lanjut, layari laman sesawang 7-Eleven.


OnePlus Z Bakal Dilancarkan Sekitar Bulan Julai? Betul Ke?

Ada satu berita menarik apabila OnePlus dikhabarkan bakal menlancarkan satu lagi perantinya dikenali sebagai OnePlus Z pada sekitar bulan Julai.

Pededahan ini dilakukan menerusi akauan twitter milik @MaxJMB yang telah menyertakan satu poster mengenai peranti ini.

Kesahihannya masih belum diketahui. Jadi, sama-sama kita nantikan.


1 Utama Kini Tanpa Tunai – 1PAY E-Wallet & ONESHOP.com.my Diperkenal

1 Utama kini mengorak langkah dalam memperkenalkan inisiatif berbelanja tanpa tunai (cashless) dengan memperkenalkan aplikasi, 1PAY E-wallet dan platform e-dagang dikenali sebagai ONESHOP.com.my. Acara pelancaran tersebut telah dirasmikan oleh Y.B Tuan Lim Guan Eng selaku Menteri Kewangan Malaysia.

Dengan pengenalan ini, 1Utama secara rasminya menjadi perintis dalam usaha membangunkan ekonomi digital untuk terus memajukan arus pembangunan inovasi masyarakat tanpa tunai atau cashless society di pusat beli belah.

1PAY E-wallet adalah kesinambungan daripada program Onecard Privileges yang mana kini dipertingkatkan – dimana pengguna hanya perlu scan dan bayar dengan aplikasi e-Wallet mereka dan pada masa sama, boleh mengumpul mata ganjaran dikenali sebagai Upoints.

Selain itu, terdapat juga perkhidmatan lain termasuk pilihan untuk menghubungkan dengan kad debit/credit, menerima dan memindahkan wang tunai, baucar hadiah dan banyak lagi.

Sementara itu, ONESHOP.com.my pula memberi peluang kepada 1 Utama untuk berkembang lebih maju dalam pemasaran Omnichannel terutamanya E-Commerce secara global – menggabungkan secara atas talian dengan pengalaman di luar talian.

Bermula hari ini sehingga 19 September 2019, 1 Utama mengadakan roadshow besar-besaran dalam mempromosikan kedua-dua inisiatif baru ini yang berlangsung di LG Oval and Highstreet – Pelbagai aktiviti menarik yang menanti pengunjung di sana!

Di samping itu, orang ramai berpeluang sertai peraduan ONESHOP’S Spend & Win untuk merebut pelbagai ganjaran menarik berupa luggage, pengering rambut eksklusif dan banyak lagi – peraduan berlangsung bermula hari ini hingga 17 November 2019.

Tidak ketinggalan, bermula 27 Oktober hingga 3 Oktober 2019, ONESHOP akan mengambil bahagian dalam jualan atas talian besar-besaran FPX #MYCYBERSALE ASIA yang dianjurkan oleh MDEC dan PIKOM. Maklumat lanjut, layari 1 Utama.


ASUS Umum Strix GL12CX – Gaming Desktop Power!

ASUS semalam mengumumkan model terbaharu Strix GL12CX yang mana dilengkapi dengan ciri Factory-overclocked dan juga liquid-cooled gaming desktop dengan pemproses Octa-core 9th generation Intel® Core™ i9-9900K dan grafiknya ialah NVIDIA® GeForce® RTX yang memberikan pengalaman bermain permainan video yang mengagumkan.

Pemproses 9th Gen Intel Core ini dapat digunakan sepenuhnya melalui ROG Armoury Crate Software yang mana akan membenarkan pengguna menyesuaikan Aura Sync Lighting di dalam dan luar. Bagi model ini, ia dilengkapi dengan inovatif DIMM.2 Module yang mana boleh menangani dwi SSD Cooled dengan heatsink.

Pemproses ini dilengkapi dengan 8 cores dan 16 threads yang mana boleh melaksanakan high frame rate gaming sambil live-streaming, merakam permainan dan membuka beberapa lagi aplikasi yang lain.

Ia juga sangat sesuai untuk individu yang terlibat dalam bidang kreativiti dan mampu melaksanakan prestasi yang menakjubkan bebanan kerja yang berat seperti rendering, transcoding dan tugasan yang lain.

Model ini juga disertakan dengan Aura Gaming Lighting integration.

Dalam pada itu, ia juga dilengkapi custom Cooler Master CPU liquid cooler dengan tambahan 90mm kipas di bahagian belakang bagi memastikan suhu telefon ini disemak, mengelakkan hitches yang disebabkan haba dan memperlahankan prestasi.

ASUS Aura Sync juga membenarkan pengguna untuk menyeragamkan sistem pencahayaan dengan perkakasan serasi seperti tetikus, papan kekunci dan monitor.

Aura Sync lighting juga boleh bertindak balas dengan game seperti Call of Duty: Black Ops 4 yang baharu.

Dalam pada itu, Strix GL12CX ini juga mempunyai ASUS DIMM.2 module yang mana merupakan slot masuk ke dalam sistem baharu Z390 motherboard. Ini digunakan untuk menyediakan 2 sambungan M.2 bagi SSD. Disebabkan haba boleh memperlahankan prestasi, DIMM.2 module telah menggunakan heatsinks bagi setiap SSD. Tambahan ini membenarkan dwi NVMe® drives dan konfigurasi RAID boleh digunakan pengembangan(expansion) sementara yang lain boleh digunakan untuk Intel Optane™ memory mempercepat pemacu cakera keras (HDD) yang besar.

Strix GL12CX telah direka dengan sambungan yang luas untuk menyokong semua peralatan dan keperluan pemain. Sebagai tambahan, di bahagian hadapan terdapathot-swap SSD bay, di bahagian lain pula mengandungi 2 dalam 1 card reader, 2 USB 3.1 dan 2 USB 2.0 port. Ia juga dilengkapi dengan pemacu cakera optik. Di bahagian belakang pula menyediakan 6 USB port berserta dengan 5 audio jack dan penyambung digital S/PDIF bagi penerima yang serasi.


Telenor Group Mencatatkan Lebih Daripada 200 Juta Pelanggan Mudah Alih

Baru-baru ini Telenor Group telah berjaya mencapai peristiwa penting dalam sejarah Kumpulan terbabit yang melibatkan seluruh Asia, Eropah dan Nordik, apabila ia telah berjaya melepasi angka 200 juta pelanggan mudah alih. Malah untuk rantau Asia, telco tempatan Digi telah menerajui perkhidmatan terhadap pengguna telefon pintar termaju jika dibandingkan dengan enam operasi Telenor di Asia. Malaysia memiliki sebanyak 79.2% pengguna telefon pintar dengan kadar penembusan mudah alih sebanyak lebih kurang 140%, yang mana kebanyakan pengguna mendapat pengalaman pertama di Internet melalui peranti mudah alih mereka. Daripada jumlah ini, Digi menawarkan Internet berkelajuan tinggi yang konsisten kepada 7 juta pelanggannya yang memperlihatkan peningkatan sebanyak 16.9% dari tahun ke tahun. Penyediaan perkhidmatan LTE yang sangat cepat berkembang, seramai 1.5 juta pelanggan Digi telah berupaya menikmati kepantasan rangkaian LTE, iaitu peningkatan sebanyak lebih daripada 2 kali ganda daripada tahun lalu.


Cepat! Promosi Percuma Aplikasi iOS!

Nah, kami nak belanja anda aplikasi istimewa iOS yang buat sementara waktu ini ditawarkan secara percuma. Kami tidak pasti tempoh tawaran ini akan aktif, tetapi semasa artikel ini dinaikkan kesemua aplikasi ini adalah percuma. Boleh jadi esok mungkin ia akan kembali menjadi aplikasi berbayar, jadi anda perlu cepat!


LG Pamer Monitor Pertama Dunia Dengan 1 Mili Saat IPS Display

Syarikat elektronik terkemuka dunia, LG Electronics (LG) mendedahkan G UltraGearTM Nano IPS NVIDIA G-SYNC gaming monitor terbaharu mereka yang mana ia merupakan monitor yang mencapai 1 mili saat (ms) IPS display. Monitor ini pastinya mempamerkan masa tindak balas yang sangat cepat, kadar segar semula sebanyak 144Hz, overclockable sehingga 175Hz dan warna yang sangat cantik pada paparan. Boleh dikatakan ia adalah pakej lengkap bagi pemain menikmati pengalaman bermain game.

Tersedia dalam 2 pilihan saiz iaitu 38 inci (model 38GL950G) dan 27 inci (model 27GL850) yang mana kedua-dua adalah UltraGear Nano IPS monitors yang disertakan dengan kadar segar semula yang pantas iaitu 144Hz, resolusi yang tinggi (38GL950G: 3840 x 1600, 27GL850: 2560 x 1440) dan gamut warna (DCI-P3 98%).

Monitor bersaiz 27 inci ini adalah serasi dengan UltraGearTM is NVIDIA G-SYNC dan menyokong HDR10 sementara model bersaiz 38 inci menyokong kedua-dua pemproses NVIDIA G-SYNC, VESA DisplayHDR 400 dan mempamerkan prestasi yang sangat menakjubkan dalam 300 ujian. Kedua-dua monitor memberikan prestasi yang sangat lancar dah kualiti imej yang mengagumkan.

LG UltraGear Nano IPS gaming monitors dijangkakan yang dipasarkan pada bulan hadapan dan pra-tempahan bagi model 27GL850 bermula di Amerika Syarikat pada 1 Julai dengan ketersediaan di pasaran Eropah di dalam suku tahan ke-3 tahun ini.


Sony PlayStation Umum Kempen “13 Days Special”

Sony Interactive Entertainment Hong Kong Limited Singapore Branch (SIES) mengumumkan kempen “13 Days Special” yang menawarkan harga yang menarik bagi PlayStation4 (PS4) consoles and PlayStation VR (PS VR) dengan PlayStation Camera bagi tempoh yang terhad ketika tempoh musim percutian.

Dari 21 Disember 2018 (Jumaat) sehingga 2 Januari 2019 (Rabu) Pengedar sah PlayStation, Kedai Sony, Sony Centre akan menawarkan diskaun (RM250) bagi barangan PlayStation seperti berikut:

Bagi mendapatkan maklumat lanjut mengenai “13 Days Special”, sila klik di sini. Anda juga boleh boleh melayari laman rasmi Facebook PlayStation Asia bagi mendapatkan kemaskini terkini.


Grab Menawarkan GrabRewards Kepada Setiap Penumpang Setia Mereka

Grab telah memperkenalkan program diberi nama GrabRewards dengan memberi mata ganjaran kepada pengguna setia mereka. Mata ganjaran yang diterima boleh ditebus kepada pelbagai barangan ataupun perkhidmatan termasuk Tesco, Motherhood, Zalora, Happy Fresh, dahmakan dan pelbagai lagi.

Ganjaran ini dikira berdasarkan kekerapan pengguna menggunakan perkhidmatan Grab, lebih banyak penggunaan lebih banyak ganjaran yang diterima. Pengguna akan mendapat satu mata ganjaran dengan setiap RM1 yang dibelanjakan. Berdasarkan perbelanjaan dari 6 bulan yang lepas, pengguna akan dikategorikan sama ada Silver, Gold atau Platinum manakala pengguna baru akan bermula dari bawah iaitu Member. Di samping itu, pengguna boleh mendapatkan sehingga 10 kali mata ganjaran jika membayar melalui cara GrabPay, manakala 5 kali mata ganjaran jika bayaran dibuat secara wang tunai.

Menariknya, untuk pengguna yang berada di kedudukan tertinggi iaitu Platinum, mereka akan dilayan seperti VIP dengan keutamaan diberikan apabila tempahan Grab dibuat. Selain itu, nombor telefon yang didaftarkan pada aplikasi Grab akan segera diberi bantuan jika memerlukan perkhidmatan pelanggan. Tambahan lagi, pengguna Platinum juga akan menjadi pengguna terawal mendapat ciri-ciri baru yang diperkenalkan oleh Grab.

Untuk mulakan ganjaran GrabRewards anda boleh ikuti langkah di bawah :

Apa lagi, jom mula mengumpul sekarang!


Dah Update Ke Belum? HONOR Band 5 Terima Kemas Kini Baru – Pulse Oxygen Saturation (SpO2) & Remote Music Control

HONOR Band 5 kini menerima kemas kini baru iaitu Pulse Oxygen Saturation (SpO2) dan Remote music control – di mana membolehkan pengguna memantau tahap oksigen dalam darah dan mengawal muzik secara jauh.

Fungsi kawalan muzik jarak jauh ini dikatakan serasi dengan pelbagai aplikasi muzik termasuk Spotify, YouTube, Shazam, muzik Huawei dan banyak lagi. Ciri-ciri baru ini akan menyertai fungsi sedia ada pada HONOR Band 5 – termasuk 0.95″ skrin sentuh AMOLED, pelbagai mode sukan dan kecergasan dan ketahanan bateri sehingga 14 hari dengan pengecasan tunggal.

Bagi yang berminat, HONOR band 5 kini ditawarkan pada harga promosi bernilai RM139 (Harga asal : RM149) untuk tempoh terhad – bermula sekarang hingga 10 Oktober 2019. Layari HiHonor dan dapatkan sekarang juga!


Apple Dilapor Akan Perkenal 3 Model Telefon Pintar Tahun Ini?

Pelan strategik Apple dengan memperkenalkan 3 model telefon pintar pada tahun lepas tampak seperti akan diteruskan pada tahun ini.

Menurut Laporan daripada Wall Street Journal, Apple dikatakan akan mengeluarkan 3 model telefon pintar yang mana salah satunya akan menggunakan skrin LCD seperti yang telah diguna pakai pada iPhone XR.

Dilaporkan, Apple akan menyertakan ciri kamera terbaharu di dalam model terbaharu, ini termasuklah 3 kamera belakang pada versi paling premium manakala 2 lagi model menggunakan dwi kamera belakang.

Namun ini semua terlalu awal kerana ia masih pada peringkat awal dan mungkin terdapat perubahan pada masa akan datang. Apple juga masih tidak mengeluarkan sebarang kenyataan. Jadi sama-sama kita tunggu.

Baca juga:


realme C11 Kini Tampil Dengan Varian Baharu – Hadir Dengan 3GB + 32GB & Dijual Pada Harga RM479!!

Bagi peminat realme, korang mesti teruja apabila realme Malaysia kini memperkenalkan varian terbaharu realme C11 yang mana kini ia tersedia dengan varian 3GB + 32GB dan dijual pada harga RM479!

Peranti ini boleh dibeli di realme offline store pada 15 Ogos dan ia akan terseida di realme Lazada Oficial Store bermula 28 Ogos. Menariknya, pada pembeli yang membeli pada hari tersebut akan mendapat realme Buds 2.

Bagi mendapatkan maklumat lanjut, anda boleh melayari laman Facebook atau instagram @realmemalaysia.


Google Pixel 3a Memperoleh 100 Poin Dari DxOMark Bagi Prestasi Kameranya!!

Tidak dapat dinafikan lagi bahawa peranti Google Pixel sentiasa dihadirkan dengan sistem kamera yang terbaik tanpa mengira kelas. baru-baru ini, Google Pixel 3a mencatatkan prestasi yang menakjubkan bagi sistem kameranya apabila menerima skor sebanyak 100 poin oleh DxOMark.

Sungguhpun peranti ini tampil dengan kamera dengan 1 lensa sahaja iaitu 12MP (f/1.8) , tetapi prestasinya dilihat sangat baik apabila jika dibandingkan dengan peranti dengan spesifikasi kamera yang dihadirkan dengan dwi-kamera seperti Xioami Mi 8, OnePlus 6T, Galaxy S9+ dan iPhone X.

Jika kita lihat pembahagian skor peranti ini, ia menerima 95 poin untuk rakaman video dan 103 poin bagi rakaman gambar.

Peranti ini dilihat cukup baik apabila turut hadir dengan sokongan OIS dan rakaman video 4K. Peranti-peranti Google Pixel juga sangat baik apabila ia menerima kemaskini Android dengan sangat pantas.

________________________
Artikel Berkaitan:


Projek Fusion Berfungsi Mempercepat Pengurusan Data untuk Kenderaan Terhubung dan Autonomi

Airbiquity, Cloudera, NXP, Teraki dan Wind River Bergabung untuk Mencipta Platform Kitaran Hayat Data Lengkap untuk Pembuat Automotif

SEATTLE, 4 Februari 2021 /PRNewswire/ — Airbiquity®, Cloudera, NXP® Semiconductors, Teraki™ dan Wind River® hari ini mengumumkan Projek Fusion, kerjasama industri automotif untuk mentakrifkan platform kitaran hayat data yang banyak bagi memajukan kenderaan pintar yang terhubung. Penyelesaian perkakasan dan perisian pra-integrasi menggabungkan teknologi inovatif daripada syarikat terkemuka untuk pembuat kenderaan mengumpul, menganalisis dan mengurus data kenderaan yang disambungkan secara efektif untuk pengembangan, penggunaan dan evolusi ciri yang berterusan.

Oleh kerana teknologi kenderaan terhubung terus maju, jumlah data yang tersedia adalah semakin meningkat. Data ini boleh digunakan untuk memberi kuasa kepada ciri-ciri berpusatkan data baharu bagi pengguna dan peluang menjana hasil kepada pembuat automotif. Pengurusan data yang berselerak di seluruh kitaran hayat pembelajaran mesin, ketidaktepatan yang disebabkan oleh model pembelajaran mesin statik, kemampuan terhad dalam pengkomputeran pintar dan kuasa pengkomputeran dalam kenderaan yang tidak mencukupi telah memberi cabaran unik kepada pembuat automatif untuk mengumpul, menganalisis dan mengurus data kenderaan secara efektif.

Projek Fusion menangani cabaran ini dengan mengintegrasikan teknologi daripada lima penyedia industri ke dalam penyelesaian yang dapat dinilai dan diperkenalkan dengan mudah oleh pembuat automotif ke dalam reka bentuk kenderaan dan kitaran pengeluaran kenderaan terhubung dan kenderaan autonomi generasi akan datang.

Aplikasi pertama untuk Projek Fusion ialah menentukan penyelesaian dalam pengesanan perubahan lorong kenderaan pintar dengan menggunakan teknologi sinergi daripada setiap syarikat:

Penyelesaian tersebut mewujudkan platform kitaran hayat data yang berkebolehan dan cekap daripada pengambilan data melalui kemas kini model pembelajaran mesin OTA tanpa kehilangan ketepatan data sambil memaksimumkan ketepatan keputusan sistem.

“Pembuat automotif sentiasa dicabar dengan menerapkan teknologi yang kompleks seperti yang diperlukan untuk fasa seterusnya ADAS canggih dan ciri kenderaan autonomi,” kata Phil Magney, Pengasas dan Presiden VSI Labs juga mantan Pengasas Bersama Telematics Research Group. “Terdapat banyak aspek untuk ditumpukan oleh teknologi pengurusan data generasi berikutnya dengan terus meningkatkan dan menerapkan model pembelajaran mesin AI, supaya pembuat automotif memerlukan penyelesaian kenderaan ke awan seperti yang dicipta melalui Projek Fusion yang memanfaatkan teknologi utama daripada seluruh ekosistem automotif.”

Penyelesaian pra-bersepadu boleh didapati untuk demonstrasi dan penilaian dengan pelanggan perspektif. Untuk maklumat lanjut tentang Projek Fusion dan penyelesaian pengesanan perubahan lorong kenderaan pintar awal, sila layari Projek Fusion di sini.

Tentang AirbiquityAirbiquity® ialah pelopor dalam teknologi perisian telematik automotif dan penyampaian perkhidmatan kenderaan terhubung berasaskan awan. Sentiasa berada di barisan hadapan inovasi automotif, Airbiquity membangunkan konsep, menyelenggara dan menggunakan penyelesaian kenderaan terhubung yang paling maju dalam industri. Bekerja dengan Airbiquity, pembuat automotif dan pembekal automotif telah mewujudkan program kenderaan terhubung yang sangat berskala, terkawal dan selamat yang memenuhi keperluan pelanggan mereka di lebih 60 buah negara di seluruh dunia. Penawaran terbaru Airbiquity ialah OTAmatic® untuk perisian dan pengurusan data berbilang ECU melalui udara (OTA) yang menampilkan komponen perisian berasaskan kenderaan dan awan serta kerangka keselamatan Uptane untuk perlindungan keselamatan siber yang komprehensif. Ketahui lebih lanjut tentang Airbiquity dan OTAmatic di www.airbiquity.com atau sertai perbincangan di @Airbiquity.

Tentang ClouderaDi Cloudera, kami percaya bahawa data boleh menjadikan apa yang mustahil pada masa kini menjadi kenyataan pada masa hadapan. Kami memperkasakan orang ramai untuk mengubah data yang kompleks menjadi maklumat yang jelas dan dapat dilaksanakan. Cloudera menyampaikan awan data perusahaan untuk sebarang data, di mana-mana sahaja, daripada Pinggir (Edge) kepada Kecerdasan Buatan (AI). Dikuasakan oleh inovasi berterusan daripada komuniti sumber terbuka, Cloudera memajukan transformasi digital untuk perusahaan terbesar di dunia. Ketahui lebih lanjut di www.cloudera.com.

Tentang NXP SemiconductorsNXP®Semiconductors N.V. membolehkan sambungan selamat untuk dunia yang lebih pintar, memajukan penyelesaian yang menjadikan kehidupan lebih mudah, lebih baik dan lebih selamat. Sebagai peneraju dunia dalam penyelesaian kesalinghubungan yang selamat untuk aplikasi tertanam, NXP telah memacu inovasi dalam pasaran infrastruktur automotif, perindustrian & IoT, mudah alih dan komunikasi. Dibina berdasarkan pengalaman dan kepakaran gabungan melebihi 60 tahun, syarikat ini mempunyai kira-kira 29,000 orang pekerja di lebih 30 buah negara dan mencatatkan pendapatan sebanyak $8.88 bilion pada tahun 2019. Ketahui lebih lanjut di www.nxp.com.

NXP dan logo NXP adalah tanda dagangan NXP B.V. Semua produk atau nama perkhidmatan lain adalah hak cipta bagi pemilik masing-masing. Semua Hak Terpelihara. © 2021 NXP B.V.

Tentang TerakiTeraki™ ialah pembekal utama perisian pemprosesan data pinggir untuk industri Automotif dan IoT. Teknologi Pemprosesan Isyarat Pintar syarikat membolehkan aplikasi mencapai ketepatan tertinggi – menjadikan fungsi dan produk yang mampu mengatasi persaingan. Teraki membolehkan untuk menjalankan model-model ini dengan sangat cekap; pada kependaman terendah pada perkakasan berkuasa rendah – diperlukan untuk siri pengeluaran dengan jumlah yang tinggi. Perisian tertanam mengekstrak 10 kali lebih maklumat tanpa meningkatkan keperluan perkakasan data pinggir. Teraki memproses isyarat awan telematik, video dan 3D menggunakan jejak ultra-rendah. Teknologi ini diperakui untuk aplikasi dengan keselamatan kritikal. Platform Teraki mengautomasikan latihan berterusan untuk memastikan ketepatan tertinggi model AI pelanggan kami semasa kitaran hayat kereta. Produk Teraki digunakan untuk pemacu L2+, sambungan julat, kawalan jauh, penyetempatan (SLAM), penyelenggaraan ramalan dan gabungan sensor. Untuk maklumat lanjut, sila layari www.teraki.com.

Tentang Wind RiverWind River® merupakan peneraju global dalam menyampaikan perisian bagi data pinggir pintar. Teknologi syarikat tersebut telah menggerakkan peranti paling selamat di dunia sejak tahun 1981 dan terdapat dalam berbilion-bilion produk. Wind River menawarkan portfolio yang komprehensif, yang disokong oleh perkhidmatan profesional global bertaraf dunia dan sokongan serta ekosistem rakan kongsi yang luas. Perisian dan kepakaran Wind River mempercepat transformasi digital sistem pintar kritikal misi yang akan semakin menuntut kemampuan pengiraan dan AI yang lebih tinggi sambil memberikan tahap keselamatan dan kebolehpercayaan tertinggi. Untuk mengetahui lebih lanjut, sila layari Wind River di www.windriver.com.

Foto – https://ering.com.my/wp-content/uploads/2021/02/projek-fusion-berfungsi-mempercepat-pengurusan-data-untuk-kenderaan-terhubung-dan-autonomi-1.jpg

Logo – https://ering.com.my/wp-content/uploads/2021/02/projek-fusion-berfungsi-mempercepat-pengurusan-data-untuk-kenderaan-terhubung-dan-autonomi.jpg

Keywords: Auto Computer Hardware Computer Software Computer/Electronics Transportation Joint ventures Data Analytics

Source: PRNEWSWIRE


MediaTek Dimensity 820 Kini Dilancarkan! – Spesifikasi Memang Tip Top!

Seperti yang dkhabarkan, MediaTek kini telah melancarkan pemproses terbaharunya yang dikenali sebagai Dimensity 820.

Menariknya, cip pemproses ini tampil dengan spesifikasi yang hebat apabila empat teras iaitu Arm Cortex-A76 sehingga 2.6GHz dan Arm Cortex-A55 sehingga 2GHz.

Menariknya, ia turut hadir dengan ARM Malu-G5. Cip Pemproses ini juga hadir dengan spesifikasi yang sesuai untuk bermain game apabila ia dihadirkan dengan HyperEngine 2.0.

Dari aspek imej pula, ia hadir dengan MediaTem Imagiq 5.0 yang memproses imej dan turut menyokong rakaman 4K HDR menerusi Multi Frame 4K video.

Turut dihadirkan apabila ia turut menyokong 5G NR (sub-6GHz) dalam satu cip modem. Uniknya, ia turut diseertakan dengan teknologi 5G UltraSave Network Environment Detection dan 5G UltraSave OTA Content Awareness.


OtterBox Muncul Dengan Koleksi Lengkap Siri Samsung Galaxy S10 – Harga Bermula RM129

OtterBox kini memperkenalkan koleksi lengkap bagi peranti terbaharu Samsung iaitu siri Samsung Galaxy S10. Antara koleksi yang diperkenalkan adalah Symmetry Series, Symmetry Series Folio, Pursuit Series, Defender Series, dan Commuter Series.

Koleksi sarung pelindung ini didatangkan dalam sentuhan warna penuh gaya disamping binaan asas yang kukuh bagi memberikan pelindungan maksimum pada peranti. Sarung pelindung ini boleh didapati pada harga serendah RM129. Butiran harga seperti berikut :

Berminat? Anda boleh semak ketersediaan untuk semua koleksi pada PAUTAN INI.


Pengakhiran kepada Perisian Tebusan: RevBits Endpoint Security Diperakui oleh ICSA Labs

Diuji terhadap ancaman yang terlepas daripada produk keselamatan tradisional, tiada perisian tebusan yang mampu melumpuhkan komputer yang dilindungi oleh RevBits Endpoint Security

MINEOLA, New York, 3 Mei 2021 /PRNewswire/ — RevBits mengumumkan bahawa ia telah lulus ujian pensijilan oleh ICSA Labs (Bahagian Bebas Verizon) untuk RevBits Endpoint Security (RevBits EPS). Ujian telah dilakukan di bawah protokol “Pengesanan Ancaman Lanjutan” yang memberi tumpuan dalam menilai produk keselamatan titik akhir untuk perlindungan terhadap ancaman baharu dan kurang diketahui pada semua jenis perisian hasad. Lebih lapan ratus ujian yang mengandungi sampel hasad dan aplikasi tidak berbahaya dilaksanakan dalam tempoh dua puluh satu hari berturut-turut. Dengan kadar pengesanan keseluruhan hampir seratus peratus dan positif palsu sifar, RevBits EPS secara jelas telah mengatasi kadar pengesanan sebanyak tujuh puluh lima peratus yang diperlukan untuk pensijilan.

“Berasaskan seni bina yang unik dan teknologi yang dipatenkan, RevBits Endpoint Security telah dibangunkan untuk memberi perlindungan yang terbaik,” kata Mucteba Celik, Ketua Pegawai Teknologi. “Ia adalah menggembirakan untuk melihat ujian bebas itu kini telah mengesahkan bahawa kami telah mencapai matlamat ini. Kebanyakan penyelesaian titik akhir boleh mengesan ancaman yang dilaporkan sebelum ini. Tetapi perlindungan terhadap ancaman baharu dan tidak diketahui adalah penting untuk mengenal pasti dan menghentikan kod perisian tebusan yang berbahaya. Saya amat berbangga melihat laporan ujian ICSA yang menunjukkan bahawa RevBits EPS menyediakan perlindungan seratus peratus terhadap ancaman yang wujud kurang daripada satu jam.”

“Lulus ujian pensijilan ini dengan cemerlang membuktikan bahawa pelanggan kami boleh menggunakan penyelesaian kami dengan yakin dan percaya bahawa mereka dilindungi sepenuhnya daripada perisian tebusan dan jenis kod hasad yang lain,” kata David Schiffer, Ketua Pegawai Eksekutif. “Adalah amat mengecewakan apabila membaca tentang syarikat, agensi kerajaan dan bahkan pihak pentadbiran sekolah yang terus dijadikan tebusan oleh perisian tebusan kerana ia boleh dielakkan dengan mudah melalui penyelesaian kami.”

Untuk mendapatkan laporan terperinci pensijilan ini dan maklumat lanjut tentang RevBits Endpoint Security, sila layari www.revbits.com

Hubungi: Neal Hesterberg, neal.hesterberg@revbits.com

Tentang RevBitsDitubuhkan pada tahun 2018, RevBits ialah syarikat keselamatan siber inovatif yang berdedikasi untuk memberikan perlindungan unggul kepada pelanggannya berdasarkan pengetahuan pakar. RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts, London, England dan Antwerp, Belgium. Untuk maklumat lanjut tentang RevBits, sila layari www.revbits.com/aboutrevbits.

Foto – https://ering.com.my/wp-content/uploads/2021/05/pengakhiran-kepada-perisian-tebusan-revbits-endpoint-security-diperakui-oleh-icsa-labs.jpg

Logo – https://ering.com.my/wp-content/uploads/2021/05/pengakhiran-kepada-perisian-tebusan-revbits-endpoint-security-diperakui-oleh-icsa-labs-1.jpg

Source: PRNEWSWIRE


Kemas Kini Material Design Untuk Aplikasi Twitter

Aplikasi Twitter untuk pengguna Android tidak lama lagi akan memaparkan antara muka yang baru dan segar, mengetengahkan ciri-ciri Material Design.

Kemas kini tersebut diselaraskan menggunakan garis panduan Material Design dari Google yang akan menjadikan aplikasi tersebut lebih serasi dengan aplikasi sedia ada Google. Apa yang baru untuk kemas kini tersebut? Berikut adalah apa yang Twitter senaraikan di blog mereka:


Dibina pada VeChainThor, VeTrust Kini Diguna Pakai oleh Kerajaan Tempatan China, Membantu Lebih 300,000 Warganegara Kembali kepada Keadaan Normal

SHANGHAI, 1 Julai 2021 /PRNewswire/ — Pada 9 September 2020, semasa kesan pandemik COVID-19 sedang berterusan, VeChain yang bekerjasama dengan DNV telah memperkenalkan aplikasi penilaian risiko kendiri berasaskan rantaian blok iaitu VeTrust. Dibina pada rantaian blok awam VeChainThor, ia menggabungkan kaedah pengurusan risiko jangkitan DNV dengan rekod prestasi yang menyediakan piawaian pematuhan yang diiktiraf di seluruh dunia bagi membantu entiti menguruskan faktor risiko COVID-19. Susulan penerimagunaan VeTrust oleh hotel seperti InterContinental Hongqiao NECC, ia sentiasa memperluas kehadirannya dan membangunkan senario penggunaan baharu di pelbagai sektor industri di China. Pada masa ini, lebih 200 kawasan awam telah menyertai platform VeTrust.

Pada 22 Jun 2021, semasa suatu acara yang dianjurkan oleh Kerajaan Rakyat Daerah Baharu Suzhou, VeTrust telah dipaparkan sebagai salah satu daripada 10 aplikasi rantaian blok Terbaik dan diperakui secara rasmi oleh para pegawai tertingginya.

Dalam usaha mencapai pengurusan risiko COVID-19 dari atas ke bawah yang lebih berkesan, kerajaan tempatan telah menggunakan platform VeTrust untuk memperlihatkan proses pengurusan risiko jangkitan bagi semua kawasan pentadbiran di daerah ini. Ia meliputi sejumlah 95 komuniti kediaman dan lebih 300,000 penduduk (setakat tahun 2021) dengan bukti pematuhan kesihatan bebas kepercayaan dan tidak berubah yang dikongsi dengan pihak kerajaan setiap hari secara selamat.

VeTrust menyediakan rangka kerja yang berpiawai untuk penilaian kendiri dalam pengurusan risiko jangkitan sekali gus membantu para pegawai komuniti dalam tugas-tugas pengurusan mereka. Tahap kesediaan komuniti tertentu akan dinilai mengikut kiraan wajar yang dipaparkan secara visual sebagai kod QR (Hijau — Kepatuhan, Kuning — Kesediaan, Merah — Ketidakpatuhan). Melalui papan pemuka VeTrust, pegawai awam lain seperti pasukan pentadbiran juga boleh mengakses data berkaitan pelaksanaan standard pengurusan risiko jangkitan dengan mudah, lancar dan serta-merta serta mengesahkan bahawa kesihatan dan keselamatan komuniti penduduk dikekalkan.

Dengan menggunakan rantaian blok awam VeChainThor yang selamat dan boleh diskala, model aplikasi VeTrust yang menggabungkan rantaian blok dengan pentadbiran kawal selia, mampu menjamin tahap kesihatan dan keselamatan yang lebih tinggi serta persekitaran kehidupan yang lebih baik dan lebih selamat bagi komuniti penduduk sekali gus meningkatkan rasa selamat, mengurangkan risiko epidemik dan memperbaiki kualiti kehidupan.

Masa Depan yang Cerah

Ketika dunia terus membangunkan ‘bandar pintar’, aplikasi seperti VeTrust pula mewujudkan sebuah persekitaran teknologi yang terbuka dan lebih berpotensi bagi penerimaan dan penggunaan rantaian blok. Sebagai lapisan kepercayaan yang kritikal bagi data, rantaian blok berkuasa mengubah cara masyarakat beroperasi dengan menghapuskan perantara dan penipuan daripada sejumlah besar data yang dicipta setiap hari. Potensi data yang tidak berpusat dan tidak berubah ini adalah julung-julung kali dilaksanakan dan menjanjikan perubahan serta inovasi pada skala yang tidak pernah disaksikan sejak kewujudan Internet.

VeTrust semakin membuktikan bahawa rantaian blok bukan sekadar teknologi yang spekulatif, teori dan abstrak. Penerimaan dan penggunaan sebenar VeTrust oleh kerajaan tempatan di Suzhou menunjukkan potensi rantaian blok sebagai aset teknologi yang hebat dan dengan proksi, ia menunjukkan kepada dunia bahawa rantaian blok VeChainThor selamat, boleh diskala dan sedia untuk diguna pakai sebagai lapisan aplikasi komersial.

Dengan pembangunan selama bertahun-tahun dalam pelbagai industri utama, VeChain terus membuktikan bahawa ia akan membantu menerajui revolusi rantaian blok awam dan memanfaatkan penggunaan teknologi tersebut di seluruh dunia secara besar-besaran.

Tentang VeChain Dilancarkan pada tahun 2015, VeChain Technology merupakan sebuah syarikat rantaian blok mesra perusahaan yang terkemuka di peringkat global dengan matlamatnya untuk menghubungkan teknologi rantaian blok kepada dunia nyata melalui penyelesaian didayakan rantaian blok yang bersesuaian yang disediakan untuk memenuhi keperluan perniagaan para pengusaha.

Ia menawarkan VeChain ToolChain™, suatu platform Perisian sebagai Perkhidmatan berasaskan rantaian blok berkod rendah yang membolehkan pelanggan perusahaan membina dan memacu transformasi digital pada skala global dengan pantas seterusnya mendayakan evolusi ekosistem yang bebas kepercayaan dan teragih.

VeChain Technology merupakan perintis aplikasi rantaian blok dunia nyata dengan pejabat antarabangsa yang terletak di China, Singapura, Luxembourg, Jepun, Perancis, Itali dan Amerika Syarikat. Dengan keupayaan pembangunan tersendiri yang kukuh yang digabungkan dengan bimbingan pematuhan profesional daripada rakan kongsi strategik kami, PwC dan DNV, VeChain telah menjalinkan kerjasama dengan banyak syarikat terkemuka dalam pelbagai industri termasuk Walmart China, Bayer China, BMW Group, BYD Auto, PICC, Shanghai Gas, LVMH, D.I.G, ASI Group dan lain-lain. Laman web: www.vechain.com

Keywords:  Computer Software Computer/Electronics Health Care/Hospital Infectious Disease Control Corporate Expansion Blockchain

Source: PRNEWSWIRE


Cheap flights – Jetradar

Ibu anda seorang yang gemar melancong? Apa kata kali ini anda belanja keluarga untuk pergi bercuti. Bagaimana mendapatkan harga tiket yang murah? Apa kata anda muat turun sahaja aplikasi percuma untuk peranti Android iaitu Cheap flights – Jetradar. Menariknya aplikasi ini, anda boleh membeli tiket penerbangan dengan harga murah, di mana ia telah membuat perbandingan dengan lebih daripada 1038 syarikat penerbangan di seluruh dunia termasuklah AirAsia, Malaysia Airlines dan juga Malindo. Selain itu, pengguna juga akan diberitahu sekiranya terdapat tiket penerbangan yang mengadakan promosi. Jadi dengan adanya aplikasi ini, anda mampu membuat pilihan dengan lebih bijak untuk melancong bersama keluarga pada bila-bila masa sahaja!

Muat Turun

Android


Siri HONOR 50 Bakal Hadir Dengan Pemproses Qualcomm Snapdragon 778G?!!

Ada satu berita yang menarik apabila siri HONOR 50 dikhabarkan bakal dihadirkan dengan pemproses Snapdragon 778G.

Cip pemproses ini hadir dengan 3 ISP yang mana membenarkan 3lensa kamera beroperasi secara serentak. Ia juga hadir dengan moden Snapdragon X53 yang hadir dengan 5G sub- 6Hz.

Jadi, teruskan bersama kami untuk mengetahui perkembangan mengenai berita ini.


Vivo dan UEFA Menyeru Peminat Untuk Mencipta, merakam & Berkongsi Kenangan  Indah Di UEFA Euro 2020

Sebagai peminat bola sepak  sabar menunggu pengembalian UEFA Euro 2020 yang bakal bermula pada 11 Jun, 2021, Vivo mahu membantu peminat mencipta, merakam dan berkongsi detik-detik yang indah di sekeliling kejohanan.

Pelancaran hari ini, jenama itu telah memperkenalkan pengaktifan sosial #Vivosupertime dengan sokongan bintang bola sepak Michael Owen, menyeru peminat untuk berkongsi lagu-lagu mereka, bersorak dan tepukan untuk peluang yang dipaparkan dalam upacara penutup UEFA Euro 2020 yang dibentangkan oleh Vivo.

Inisiatif #Vivosupertime adalah sebahagian daripada kempen jenama “kepada Moments yang indah” yang mengelilingi kejohanan tahun ini, menjadikan keghairahan Vivo untuk membuat setiap saat lebih ajaib untuk penggunanya. Untuk mengetahui lebih lanjut mengenai kempen “To Beautiful Moment” dan pengaktifan Vivo di sekitar UEFA Euro 2020, layari laman sesawang  https://www.vivo.com/en/activity/euro2020.


Nilai Nintendo Meningkat 7.5 Bilion Hanya Kerana Permainan Pokemon GO

Lagi berita tentang Pokemon GO, nampaknya pembina aplikasi dan Pokemon Company boleh berbangga dengan pencapaian mereka. Permainan yang menggabungkan dunia virtual dengan topografi dunia nyata terbukti membuahkan hasil yang sangat lumayan, bukan sahaja mereka melonjak menatat sejarah menjadi aplikasi paling popular dalam masa hanya beberapa hari, malah ia mencatat keuntungan yang luar biasa.

Nilai Nintendo yang mempunyai saham dalam Pokemon Company kini melonjak naik sebanyak 7.5 bilion gara-gara populariti permainan Pokemon GO, dijangkakan bahawa nilai ini akan terus meningkat apabila Pokemon GO dilancarkan secara rasmi di negara-negara lain kelak.

Ketika ini hanya penduduk negara seperti US, New Zealand. Australia dan Jepun sahaja dapat bermain permainan ini. Bilakah agaknya giliran Malaysia? Hmmm…


Pendedahan Terkini! OPPO Find X2 Sokong Lensa Sony 64MP + Pengecasan Pantas 65W + Skrin 120Hz

Kedengaran OPPO Find X2 bakal diumumkan tidak lama lagi, baru tadi Concept Creator dan Letsgodigital telah mendedahkan lagi beberapa gambar Find X2 yang terkini.

Menurut sumber, Find X2 akan menyokong rangkaian dual-mode 5G, paparan skrin melengkung 88° dengan kadar segar semula 120Hz, lensa Sony 64MP, pengecasan pantas 65W dan banyak lagi spesifikasi menarik yang harus dinanti-nantikan.

Menerusi gambar yang dikongsi, kamera swafoto tidak kelihatan di paparan skrin sebaliknya tersembunyi di bawah skrin. Konfigurasi lain pula termasuk dilengkapi cip pemproses Snapdragon 865, bateri sebesar 5,000mAh serta menggunakan Android 10 + ColorOS 7 terbaru.

Spesifikasi dan reka bentuk OPPO Find X2 di atas hanya sekadar ramalan, walaupun tampil menarik dan berprestasi tinggi namun yang sebenar harus nantikan ketibaan rasminya nanti.


Berita Bocor : GoPro 5

Satu video berdurasi 9 saat memperlihatkan fungsi GoPro 5 telah dimuat naik ke Internet. Menurut sumber, video tersebut telah diambil dari fail APK aplikasi GoPro untuk Android, lantas mengesahkan kesahihan video tersebut. Walaupun begitu, GoPro masih belum mengemukakan sebarang komen berkenaan video tersebut.

Berdasarkan video, GoPro 5 akan hadir tanpa sambungan peranti ketiga. Selain itu nampaknya GoPro sedang menghala ke arah peranti aksi kamera dengan skrin sentuh dan juga kalis air. Apa-apa pun kita tunggu sehingga ia diumumkan kelak.

Buat masa kini pasaran kamera aksi semakin sesak dengan beberapa jenama mula menghasilkan produk tersebut. Paling terbaru adalah Yi 4K dari Xiaomi, yang mempunyai kebolehan yang setanding dengan barisan kamera GoPro, malah ia dijual pada harga yang jauh lebih rendah. Adakah GoPro mampu bertahan dalam persaingan yang semakin sengit ini?


OnePlus 9 Pro Fans Special Gift Bundle Habis Terjual Dalam Masa 30 Saat Sahaja!!!

Peminat OnePlus di Malaysia sekali lagi menunjukkan sokongan mereka terhadap jenama telefon pintar kegemaran mereka, OnePlus. Peranti perdana terbaru – OnePlus 9 Pro Fans Special Gift Bundle yang baru dilancarkan oleh OnePlus Malaysia pada 17 Mei 2021 (Isnin) telah dijual dalam masa hanya 30 saat di OnePlus Lazada.

OnePlus 9 Pro Fans Gift Bundle berharga RM4,299 dan dilengkapi dengan OnePlus 9 Pro (12GB + 256GB), OnePlus Buds, OnePlus Warp Charge 65 Power Adapter, OnePlus Warp Charge 50 Wireless Charger dan OnePlus 9 Pro Karbon Bumper Case.

Bagi peminat yang telah terlepas di Pilihan Gift Hadiah Khas OnePlus 9 masih boleh mendapatkan OnePlus 9 dan Watch OnePlus mereka melalui Kedai Rasmi OnePlus Shope.


Dua Pemenang Celcom Game Hero Menerima Wang Tunai Berjumlah RM1 Juta

Selepas empat bulan bertarung dalam permainan mudah alih Sky Invasion 3D, Ahmad Fazli Ahmad Rusli akhirnya berjaya membawa pulang hadiah utama sebanyak RM417,500 daripada hadiah keseluruhan RM1 juta. Pramugara dari Seremban ini juga telah mencatatkan skor markah tertinggi di antara 350,000 peserta yang lain.

Pertarungan akhir yang diadakan pada 22 Ogos lepas juga telah mengumumkan naib juara iaitu Mohd Farhan Hassin membawa wang tunai sebanyak RM317,500. Kedua-dua mereka ini telah menerima inisiatif daripada Celcom dalam majlis yang dihadiri oleh Timbalan Menteri Komunikasi dan Multimedia, YB Dato’ Jailani Johari.

Sky Invasion 3D dibangunkan dengan kerjasama Techninier Sdn. Bhd ini bertujuan menarik minat rakyat Malaysia untuk menyertai e-sukan yang kini sedang popular di seluruh dunia. Permainan ini juga telah mendapat sambutan yang hangat sehingga terbukti menjadi ‘Top Trending Apps’ di Google Playstore.

Dalam masa yang sama, pertandingan Celcom Game Hero kini memasuki siri kedua iaitu permainan Se7en Gear yang sudah bermula sejak 2 Julai lalu. Kali ini, para pemain perlu bertarung dalam perlumbaan arked 3D di jalanraya.

Permainan yang dianjurkan ini hanya terbuka kepada pengguna Celcom dan Xpax sahaja. Dengan memuat turun Se7en Gear di Google Play atau App Store, pemain seterusnya perlu melanggan RM3 seminggu sehingga pertandingan tamat. Melalui cabaran arked jalanraya ini, pemain perlu menampilkan ciri-ciri unik sewaktu bermain.

Kumpulan pemain yang berjaya ke peringkat akhir sekaligus berpeluang untuk memenangi hadiah merupakan sebuah kereta BMW 3 Series, Honda Jazz, Perodua Bezza dan sejumlah wang tunai. Bagaimanapun, bagi mereka yang ingin mengetahui maklumat lanjut serta terma dan syarat, sila layari laman sesawang Celcom Game Hero.


[Tutorial] Servis Pembayaran Tanpa Tunai, Samsung Pay Kini Rasmi Di Malaysia

Setelah agak lama menunggu, Samsung baru-baru ini dengan rasminya memperkenalkan servis pembayaran tanpa tunai yang dikenali sebagai Samsung Pay. Jika sebelum ini hanya pengguna Maybank sahaja yang dapat menikmati servis Samsung Pay yang berada di dalam program open beta, kini lebih banyak kad bank dan kad ganjaran yang telah disokong. Nak tahu dengan lebih lanjut bagaimana Samsung Pay berfungsi, teruskan membaca!

Samsung Pay adalah perkhidmatan pembayaran mudah alih kad debit, kredit dan juga prabayar menggunakan peranti Samsung. Ia bukan sahaja menyokong  teknologi NFC (Near Field Communication), malah turut menyokong MST (Magnetic Secure Transmission) untuk membuat pembayaran.

Pengenalan perkhidmatan ini dilakukan atas permintaan pengguna di Malaysia, di mana 89% daripada pengguna telefon pintar Samsung Galaxy menyatakan minat untuk menggunakan Samsung Pay. Ini berdasarkan pada tinjauan yang dilakukan awal tahun ini oleh Samsung Malaysia Electronics, di mana 200 pengguna Malaysia telah menyatakan minat mereka terhadap Samsung Pay.

Sekarang lebih banyak bank yang menyokong Samsung Pay selain Maybank, di antaranya adalah CIMB Bank, Citibank, Standard Chartered dan akan datang Hong Leong Bank. Kesemua kad yang telah disenaraikan ini menyokong kad kredit (MasterCard & Visa), cuma Maybank sahaja yang boleh menawarkan penggunaan kad debit serta kad prabayar buat masa ini.

Buat masa sekarang, Samsung Pay hanya boleh dipadankan dengan beberapa peranti terpilih Samsung seperti Samsung Galaxy S7 / S7 edge, Galaxy S6 edge+, Galaxy Note5 serta siri Galaxy A (2016 & 2017).

Baca: Reviu Eksklusif: Samsung Galaxy A7 (2017), Smartphone Siri ‘A’ Pertama Kalis Air

Samsung Pay turut menerima kad ganjaran, di antara kad ganjaran yang sesuai dipadankan dengan Samsung Pay adalah BonusLink, Kenny Rogers, Tealive, Sunway Pals, Cosway dan beberapa lagi. Menurut Samsung, sehingga kini terdapat lebih 90 peratus peniaga di Malaysia dari sektor makanan, fesyen dan gaya hidup, supermarket serta pusat membeli-belah telah menyokong sistem Samsung Pay.

Kami telah mencuba menggunakan Samsung Pay di beberapa kedai yang boleh membayar menggunakan Samsung Pay, di antaranya adalah Parkson, Watson serta Tealive. Di sini kami ingin berkongsi pengalaman kepada anda semua.

1> Sebelum membuat pembayaran menggunakan Samsung Pay, anda perlu memasukkan kad kredit / debit atau kad ganjaran terlebih dahulu. Hanya perlu scan kad yang diinginkan, kemudian isi maklumat diri.

2> Menu utama terbahagi kepada lima kategori di antaranya adalah Payment cards, Loyalty cards, Promotions/Vouchers, Notices dan juga Settings.

3> Selain boleh memilih untuk meletakkan kata laluan nombor pin, pengguna juga boleh menggunakan teknologi pengimbas cap jari ketika membuat pembayaran.

4> Hanya perlu sentuh smartphone pada alat pembayaran menggunakan Samsung Pay (seperti dalam gambar) untuk membuat pembayaran.

5> Tiada sebarang limit harga pembelian yang diperlukan untuk membuat pembayaran menggunakan Samsung Pay. Semuanya terpulang kepada pengguna. Sebarang transaksi pembayaran akan dipamerkan pada aplikasi Samsung Pay anda.

Adakah Samsung Pay selamat digunakan?

Menurut pihak Samsung, ianya selamat digunakan memandangkan sebarang butiran peribadi pengguna akan dilindungi.

Selain smartphone milik Samsung, smartphone dari jenama apa lagi yang boleh digunakan?

Buat masa sekarang, hanya smartphone milik Samsung sahaja yang menyokong samsung Pay. Di antara model yang boleh dipadankan adalah Galaxy S7 / S7 edge, Galaxy S6 edge+, Galaxy Note5 serta siri Galaxy A (2016 & 2017).

Berapakah minimum pembayaran yang diperlukan?

Tidak seperti kad kredit yang mengenakan had tertentu, Samsung Pay tidak mengenakan sebarang limit untuk ada membuat pembayaran.

Negara apakah yang menyokong Samsung Pay?

Buat masa sekarang hanya boleh digunakan di beberapa negara seperti Korea Selatan, Amerika Syarikat, China, Sepanyol, Australia, Puerto Rico, Singapura, Brazil, Rusia, Thailand dan juga Malaysia.

Bagaimana jika saya ingin menggunakan Samsung Pay di luar negara?

Jika kad yang didaftarkan boleh digunakan di luar negara, anda juga boleh menggunakan kad tersebut untuk membuat pembayaran menggunakan Samsung Pay di negara yang disenaraikan di atas.

Apa yang perlu dilakukan sekiranya smartphone dicuri ataupun hilang?

Anda boleh menggunakan ‘Samsung Find My Mobile’ untuk Lock Samsung Pay dari jauh atau Wipe Samsung Pay untuk menghapuskan semua kad pembayaran berdaftar pada peranti anda.


[Video] Hannah Delisha Jemput Kami Ke Pelancaran Huawei Nova 2 Lite

Semalam kami dikirimkan satu video yang menampilkan Hannah Delisha sebagai duta produk jenama Huawei. Didalam permulaan video yang dikirim, artis wanita tersebut dilihat memberi ucapan salam yang dituju khas kepada kami di eRing. Dalam video berdurasi 1:12 ini, beliau juga mengingatkan kepada kami untuk menghadiri majlis pelancaran telefon pintar terbaru Huawei Nova 2 Lite pada 15 Mac ini.

Di penghujung video, kita boleh lihat Huawei menggunakan tagline “Double The Capture, Double The Like”. Menurut khabar angin, peranti ini dibekalkan dengan skrin bersaiz 5.99-inci IPS HD+ yang dikuasakan cip Snapdragon 430 berbanding Kirin 659 pada Huawei Nova 2i sebelum ini. Ia juga menyediakan dwi-kamera depan dan belakang bersama kapasiti bateri 3,000mAh.

Apa-apapun kita tunggu sehingga pelancarannya dalam masa terdekat ini.


B.O.SS Kamera Aksi Dah Sampai!

Bertempat di District 21, IOI City Mall, Putrajaya, kami hadir bagi menyaksikan pelancaran kamera aksi terbaru dari Sony. Namun jika kita tengok di dalam pasaran sekarang ini, sudah banyak pilihan kamera aksi ditawarkan dari pelbagai pengeluar, malah ada yang dijual pada harga yang sangat murah. Jadi apa istimewanya kamera aksi Sony kali ini, kami akan kongsikan sedikit informasi berkenaan kamera ini dengan anda.

Kali ini Sony membawakan dua variasi kamera aksi kepada anda semua, FDR-X3000R yang mampu merakam video 4K dan juga HDR-AS300R yang menyokong rakaman maksimum Full HD. Kedua-dua kamera ini dilengkapi sistem penstabilan imej Balanced Optical SteadyShot (B.O.SS), FDR-X3000R dan HDR-AS300R merupakan kamera aksi pertama di dunia yang dilengkapi sistem penstabilan imej ini.

B.O.SS menghasilkan rakaman video yang lebih stabil berbanding sistem penstabilan digital, kerana ia adalah sistem fizikal yang mengunci kedudukan lensa ketika rakaman sedang dilakukan, lantas menghasilkan video yang stabil walaupun anda sedang melakukan aktiviti riadah dan ekstrem.

Sony juga menghasilkan ekosistem aksesori yang luas bagi menyokong kamera ini. Antara aksesori terbaru yang diperkenalkan adalah:

a) RM-LVR3: Live View Remote ini membolehkan anda melihat paparan semasa rakaman.
b) AKA-FGP1: Pemegang kamera dan juga mount Live View Remote.
c) AKA-MCP1: Pelindung kamera.

FDR-X3000R, HDR-AS300R, AKA-FGP1 dan AKA-MCP1 akan mula dijual stor Sony dan wakil penjual di seluruh Malaysia mulai bulan ini. Setakat AKA-FGP1 dijual pada harga RM109, sementara harga untuk peranti yang lain masih belum diumumkan, nantikan kemas kini harga dari kami.


Ura-Ura : Kemas Kini Terbesar Pokemon GO Disember Ini

Menurut beberapa portal permainan, Niantic mungkin akan melancarkan kemas kini terbesar permainan Pokemon GO pada Disember ini yang akan membawakan pelbagai pembaharuan kepada permainan yang mencipta sejarah itu.

Antara kemas kini yang dijangkakan hadir adalah fungsi trading di mana pemain boleh bertukar-tukar koleksi Pokemon mereka. Selain itu fungsi yang ditunggu-tunggu sejak sekian lama mungkin hadir sekali, PvP (player vs player) membolehkan pemain bertarung antara satu sama lain.

Terdapat juga beberapa kemas kini yang digembar-gemburkan akan hadir bagi menggantikan fungsi lama. Salah satu yang menarik adalah kemungkinan besar sistem egg hatching akan diganti dengan baby Pokemon, di mana anda perlu membela Pokemon dari fasa bayi sehinggalah ia melalui evolusi penuh, sangat menarik.

Apa-apa pun kita tunggu Disember nanti untuk melihat sama ada kemas kini dan fungsi-fungsi tersebut betul-betul hadir ataupun tidak.


Nikmati Pelbagai Diskaun Sempena Sambutan Ulang Tahun Ke-10 Xiaomi!!!

Xiaomi kini telah mengumumkan beberapan tawaran hebat di Xiaomi Online Store di Lazada dan Shopee bersempena ulang tahun ke-10. Bermula dari hari ini hingga 21 Ogos, pelanggan boleh menikmati 33% diskaun bagi produk-produk Xiaomi termasuklah Mi 10, Redmi Note 9 Pro, Redmi Note 9s dan produk-produk ekosistem Xiaomi yang lain.

Bukan itu sahaja, Redmi 9C juga tersedia buat pertama kalinya diMalaysia sama ada secara offline atau online. Peranti ini hadir dengan skrin 6.53″ Dot Drop display dan hadir dengan bateri yang sangat besar iaitu 5000mAh. Ia turut dikuasakan oleh MediaTek Helio G35

Redmi 9C (3GB + 64GB tersedia bagi pratempahan harga RM479 bermula 14 hingga 21 Ogos  dan boleh beli di Mi Store pada 22 Ogos. Manakala bagi varian 2GB + 32GB tersedia di Shopee pada harga RM429 bermula 17 Ogos.


vivo Y15 2020 Kini Tersedia Untuk Pasaran Tempatan – Harga Jualan RM599, Dapatkan Sekarang!

vivo sekali lagi mengemas kini barisan smartphone keluaran mereka dengan kemunculan vivo Y152020 – dijual pada harga RM599 dan ketersediaan bermula sekarang. Bersempena memeriahkan lagi peraduan cabutan bertuah, “V Live Your Fantasy” – pelanggan yang membeli mana-mana model vivo termasuk vivo Y15 (2020) sepanjang tempoh peraduan berpeluang menyertai sertai sesi cabutan bertuah.

Bagi yang berminat, vivo Y15 (2020) boleh didapati menerusi beberapa saluran berbeza termasuk vivo concept store, pengedar sah vivo, rakan kerjasama vivo dan platform atas talian seperti Lazada, Shopee dan vivo Store. Maklumat lanjut, layari vivo Malaysia.

_______________________________________________________

Artikel Berkaitan:


Computex 2019: ASUS Perkenal ZenFone 6 Edition 30, Kini Dipertingkat – Tampil Dengan 12GB RAM + 512GB Storan Dalaman

ASUS Hari ini telah mengumumkan bahawa ketibaan ZenFone 6 Edition 30 yang merupakan versi edisi terhad bersempena meraikan sambutan ulang tahun ke-30 ASUS. Tampil dengan prestasi yang telah dipertingkat, rekaan eksklusif dan kamera yang sangat unik merupakan antara sorotan peranti ini.

Tampil rekaan tanpa takuk dan disertakan kamera belakang yang boleh di flip memberikan satu nafas baharu bagi peranti ini. Dikuasakan dengan Qualcomm Snapdragon 855 dan disertakan dengan 12GB RAM dan 512GB storan dalaman pastinya memukau mata anda. Ditambah dengan kapasiti bateri yang tahan lama iaitu 5000mAh menjanjikan pengalaman yang menakjubkan.

Paparan peranti ini juga sangat baik apabila ia disertakan dengan 6.4 inci NanoEdge all-screen display disertakan dan dilindungi Corning Gorilla Glass 6.

Dari aspek kamera juga tidak mengecewakan apabila ia disertakan dengan 48MP Sony® IMX586 bagi kamera utama dan 13MP 125° ultrawide bagi kamera kedua yang pastinya menjanjikan hasil gambar yang sangat menawan.

Gambar swafoto juga pastinya mempunyai kualiti yang sama kerana kebolehan kamera belakang di flip kehadapan. Tidak hairanlah ia mendapat keputusan yang cemerlang dalam DxOMark Selfie benchmark yang mendapat skor markah sebanyak 98 yang paling tinggi pernah dicatatkan.

** Terima kasih atas Tajaan ASUS Malaysia ke Computex 2019


Panasonic Eluga Ray 500 Dilancarkan Dengan Dwi Kamera Dan Bateri 4,000mAh

Kalau sebut sahaja jenama Panasonic, pengguna lebih terdorong kepada peralatan elektrik di rumah. Namun, hanya ada segelintir yang mengenali Panasonic sebenarnya merupakan salah satu pengeluar telefon bimbit. Kali ini, Panasonic mengemas kini barisan produk telefon pintar mereka dengan melancarkan Eluga Ray 500.

Ia sebuah peranti yang sudah diperkenalkan pada bulan September yang lalu, tetapi penjualannya hanya dimulakan beberapa hari yang lepas di laman beli-belah atas talian, Flipkart.

Eluga Ray 500 didatangkan dengan paparan skrin tradisional 5-inci IPS beresolusi 720p. Sebuah cip pemproses MediaTek MT6737 dimuatkan bersama di samping memori RAM sebesar 3GB serta storan seluas 32GB dengan slot kad microSD. Panasonic dilihat tidak ketinggalan untuk meletakkan fungsi dwi kamera di belakang menerusi gabungan sensor 13MP dan 8MP yang menawarkan rakaman sudut-lebar.

Sumber kuasa yang besar pula telah dimasukkan di dalam kerangka badan menggunakan bateri sebesar 4,000mAh sekaligus, menjadikan ia sebuah peranti permulaan yang mampu ditandingi.

Panasonic Eluga Ray 500 memiliki tanda harga iaitu INR8,999 (lebih kurang RM571) seunit dalam pilihan warna Champagne Gold, Mocha Gold, dan Marine Blue. Setakat ini ia dijual di pasaran India sahaja.


Beats By Dre Perkenalkan Warna Baru Untuk Solo 3!

Umum mengetahui model iPhone terbaharu tidak mempunyai audio jack yang menyebabkan pengguna perlu menggunakan fon telinga atau fon kepala tanpa wayar.

Terbaru, Beats By Dre telah memperkenalkan pilihan warna baharu untuk fon kepala tanpa wayar Solo 3 iaitu Satin Silver dan Rose Gold. Sekali pandang warna tersebut sangat padan jika digandingkan dengan pilihan warna iPhone XS dan iPhone XR terbaharu ini. Jadi, tidak hairan lah jika selepas ini anda akan melihat peminat tegar iPhone masing-masing mempunyai fon kepala tanpa wayar keluaran Beats By Dre.

Apa yang menariknya Solo 3 ini, ia mempunyai jangka hayat yang agak lama iaitu sekitar 40 jam penggunaan dengan sokongan pengecasan pantas. Dengan 5 minit pengecasan, boleh mendengar muzik selama 3 jam. Beats Solo 3 boleh didapati dengan harga USD299.95 (kira-kira RM1,246). Untuk maklumat lanjut, anda boleh layari laman rasmi Beats By Dre.


Pelancaran Rasmi Xiaomi Mi Max Di China

Desas desus mengenai phablet terbaru keluaran Xiaomi akhirnya menjadi kenyataan dengan pelancaran rasmi Mi Max dalam acara khas Xiaomi pada 10 Mei 2016 yang lalu.

Ia merupakan phablet pertama keluaran Xiaomi yang menampilkan paparan skrin berukuran 6.44 inci beresolusi HD penuh (1920 x 1080 piksel) dengan lengkung 2.5D di tepi. Walaupun hadir dengan paparan besar, ia masih mampu diletakkan di dalam poket seluar dengan ketebalan hanya 7.5mm dan seberat 203g.

Istimewanya phablet ini, ia menggunakan paparan antaramuka terbaru daripada Xiaomi iaitu MIUI 8. Mi Max bakal dikuasakan oleh pemproses Snapdragon 650 6-teras mahupun Snapdragon 652, 8-teras, manakala memori RAM pula berkapasiti 3GB dan 4GB serta hadir dengan tiga memori dalaman berbeza bermula 32GB, 64GB serta 128GB.

Dari fungsi multimedia pula, Mi Max menawarkan lensa kamera utama 16 Megapiksel bersama laser auto fokus dan LED flash, kamera depan 5 Megapiksel serta bateri berkapasiti 4850mAh. Tidak ketinggalan, kehadiran teknologi pengecaman cap jari telah menjadi fungsi penting yang perlu ada pada smartphone, phablet dan tablet hari ini.

Xiaomi Mi Max akan mula dipasarkan di China mulai esok iaitu 17 Mei 2016 dengan tiga pilihan warna yang terdiri daripada Gold, Silver dan Grey.

Tiga pilihan model tersebut adalah :-

Baca juga:


vivo Y93 Dijual Di Malaysia Pada Harga RM599 – Tersedia Bermula 13 April 2019!

Hi gais! Berita baik buat korang semua. vivo Y93 kini ditawarkan di Malaysia pada tanda harga RM599 seunit. Bagi yang berminat, ketersediaan bermula 13 April 2019 (ESOK) dan peranti ini tersedia dalam dua warna menarik : Starry Black & Ocean Blue.

Berminat, boleh beli di vivo Official Store.


HMD Akan Menyediakan Kemas Kini Android P Untuk Semua Perantinya

Sekitar penghujung tahun ini, semua peranti Android Nokia akan menerima kemas kini Android 8.0 Oreo. Pengumuman ini sudah disahkan beberapa bulan lalu oleh HMD Global sendiri. Bagaimanapun, baru-baru ini di majlis pelancaran Nokia di Filipina, HMD sekali lagi mengumumkan bahawa semua barisan telefon pintar Nokia tidak lama lagi akan menyokong kemas kini Android P – Android Pancake.

Android P yang merupakan versi selepas Android Oreo dijangka akan diperkenalkan pada bulan September tahun hadapan. HMD nampaknya begitu komited dalam memberi kemas kini terhadap produk-produknya. Peranti yang disebutkan ialah Nokia 3, Nokia 5, Nokia 6, dan juga Nokia 8. Buat masa ini, tiada apa-apa perkembangan mengenai Android P termasuklah ciri-ciri yang ditawarkan kelak.

Walaubagaimanapun, perlu diingatkan Nokia 5 dan Nokia 3 berada didalam kelompok kelas pertengahan-bawah. Ia juga berkemungkinan tidak dapat menyokong ciri-ciri pintar yang ditawakan pada Android P akan datang. Di samping, HMD juga sedang memasang strategi bagi memasarkan produknya untuk menarik pembeli di luar sana.

Baca juga : Nokia 8 Kini Rasmi Di Malaysia Dengan Tanda Harga RM2,299


Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

HARGA: RM 2,099

Kemunculan jenama honor di pasaran telefon pintar dunia telah memberi saingan yang hebat kepada jenama lain. Jenama ini juga mensasarkan golongan muda yang inginkan peranti berkualiti pada harga yang berpatutan. Pada kali ini, honor telah memperkenalkan telefon pintar baharu yang diberi nama honor View 10.

honor View 10 merupakan model yang pertama honor hadir dengan pemproses kecerdasan buatan (AI) yang menggunakan cip Kirin 970 daripada Huawei. Selain sarat dengan perkakas serba canggih, ia juga didatangkan dengan skrin paparan yang luas hampir penuh tanpa bingkai tebal. honor mengatakan peranti ini sangat sesuai bagi pengguna yang mementingkan prestasi lebih-lebih lagi untuk tujuan gaming.

Baca juga: Previu: Honor View 10 Menampilkan Rekaan Dwi Kamera Dan Paparan 18:9

Kerangka badan yang dibina berasaskan logam turut menjanjikan nilai estetik yang lebih premium kepada pengguna. Di samping rekaan yang rata di belakang, peranti ini juga menyediakan sistem penggambaran yang baik menerusi sistem dwi kamera.

Kini majoriti pengguna di dunia lebih tertarik pada telefon pintar bersaiz sederhana dengan paparan yang besar. Oleh itu, honor View 10 dicipta mengikut trend semasa dengan hadirnya skrin FullView Display bersaiz 5.99 inci HD penuh+.

Resolusi sebanyak 2160 x 1080p dengan 16.7 juta warna pada 403ppi ini lebih tajam jika dibandingkan dengan panel OLED jika diletakkan secara bersebelah. Tetapi jika dikira dari segi kontras dan warna, ternyata panel OLED lebih menyerlah.

Menggunakan teknologi IPS LCD, anda boleh menikmati paparan yang lebih jelas serta terang selain ia tidak menggunakan kuasa bateri yang banyak. Anda diberi pilihan untuk melakukan tetapan resolusi skrin kepada lebih rendah jika mahukan penjimatan bateri. Dari sudut pandangan, peranti ini nampak seimbang menerusi rekaan melengkung di keempat-empat penjuru skrin.

Peranti ini tidak menggunakan butang fizikal sebaliknya menggunakan butang maya yang terdapat pada bahagian atas pengimbas cap jari. Dioperasikan oleh EMUI 8.0 dan Android 8.0 Oreo, sistem perisian terbaru ini menawarkan antaramuka yang lebih kemas dan melaluinya pengguna boleh menggunakan gesture mudah seperti kawalan satu-tangan, kawalan gerakan dan kawalan suara.

Pemproses berkuasa HiSilicon Kirin 970 telah dipilih untuk menjana peranti ini. Buat pertama kali, telefon pintar keluaran honor menerima ciri istimewa kecerdasan buatan (AI). Kirin 970 dibina khusus untuk kecekapan tenaga sekaligus ia adalah cip paling efisyen dan responsif pernah dihasilkan oleh Huawei.

Tenaga yang digunakan untuk cip ini beroperasi agak rendah sekitar 20%, berbanding cip terdahulu yang menggunakan 100% kuasa pada kadar prestasi yang sama. Dilengkapi RAM 6GB dan storan 128GB, pengguna bebas melancarkan sebarang aplikasi bersaiz besar mahupun bermain permainan atas talian. Ia juga menyediakan slot kad microSD sehingga 256GB dimana ia sudah cukup daripada memadai.

Ketahanan bateri amat dititik berat oleh setiap pengguna. Jadi untuk honor View 10, ia dimuatkan bateri berkapasiti 3,750mAh. Bateri sebesar ini mampu menawarkan kitaran masa selama dua hari untuk penggunaan normal seperti melayari laman sosial atau melayari Internet.

Bagi pengguna hardcore, ia masih mampu bertahan sepanjang hari dan untuk pengecasan ia hadir dengan teknologi Huawei SuperCharge.

Sepanjang memegang honor View 10, peranti ini mampu melakukan pelbagai tugasan, tetapi ada masanya ia tidak stabil mungkin disebabkan peranti ini masih baru. Walaupun ujian benchmark sedikit ketinggalan berbanding peranti flagship keluaran lain, ia masih mampu diterima kerana harga yang tidak terlalu mahal. Kelebihan mungkin boleh dipandang pada kemampuan baterinya, ia boleh menawarkan penggunaan melebihi satu hari dalam sekali pengecasan.